title: Neuvoston päätös (YUTP) 2017/1252, annettu 11 päivänä heinäkuuta 2017, kemikaaliturvallisuuden vahvistamisen tukemisesta Ukrainassa joukkotuhoaseiden ja niiden maaliinsaattamisjärjestelmien leviämisen estämisestä annetun Yhdistyneiden kansakuntien turvallisuusneuvoston päätöslauselman 1540 (2004) täytäntöönpanon mukaisesti

text:
               12.7.2017

               FI

               Euroopan unionin virallinen lehti

               L 179/8

         NEUVOSTON PÄÄTÖS (YUTP) 2017/1252,
   annettu 11 päivänä heinäkuuta 2017,
   kemikaaliturvallisuuden vahvistamisen tukemisesta Ukrainassa joukkotuhoaseiden ja niiden maaliinsaattamisjärjestelmien leviämisen estämisestä annetun Yhdistyneiden kansakuntien turvallisuusneuvoston päätöslauselman 1540 (2004) täytäntöönpanon mukaisesti
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan 1 kohdan ja 31 artiklan 1 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Eurooppa-neuvosto hyväksyi 12 päivänä joulukuuta 2003 joukkotuhoaseiden leviämisen vastaisen EU:n strategian, jonka II luvussa on lueteltu toimenpiteitä, joita sekä unionissa että kolmansissa maissa on toteutettava tällaisten aseiden leviämisen torjumiseksi.

               (2)

               Unioni panee kyseistä strategiaa aktiivisesti täytäntöön ja toteuttaa sen III luvussa lueteltuja toimenpiteitä, erityisesti osoittamalla varoja monenvälisten järjestöjen toteuttamien erityishankkeiden tukemiseen, antamalla valtioille erilaisia asesulkutoimia koskevaa teknistä apua ja asiantuntemusta sekä vahvistamalla Yhdistyneiden kansakuntien (YK) turvallisuusneuvoston asemaa.

               (3)

               YK:n turvallisuusneuvosto hyväksyi 28 päivänä huhtikuuta 2004 päätöslauselman 1540 (2004), jäljempänä ’päätöslauselma 1540 (2004)’, joka oli ensimmäinen kansainvälinen asiakirja, jossa käsitellään yhtenäisellä ja kattavalla tavalla joukkotuhoaseita, niiden maaliinsaattamisjärjestelmiä ja niihin liittyvää materiaalia. Päätöslauselmassa 1540 (2004) vahvistettiin kaikkia valtioita koskevat sitovat velvoitteet, joiden tarkoituksena on estää tällaisten aseiden ja niihin liittyvän materiaalin päätyminen valtioista riippumattomien toimijoiden käsiin. Päätöslauselman 1540 (2004) avulla YK:n turvallisuusneuvosto lisäksi päätti, että kaikkien valtioiden on toteutettava tehokkaita toimenpiteitä kansallisen valvonnan käyttöönottamiseksi sekä valvottava näiden toimenpiteiden täytäntöönpanoa ydinaseiden, kemiallisten aseiden ja biologisten aseiden sekä niiden maaliinsaattamisjärjestelmien leviämisen estämiseksi, muun muassa ottamalla käyttöön asiaan liittyvien materiaalien asianmukaisen valvonnan.

               (4)

               Kemiallisten aseiden kieltosopimuksen ja päätöslauselman 1540 (2004) yleismaailmallinen noudattaminen ja täysimääräinen täytäntöönpano ovat Ukrainan tärkeimpiä painopisteitä joukkotuhoaseiden leviämisen estämisen alalla, ottaen erityisesti huomioon, että Ukraina on YK:n turvallisuusneuvoston vaihtuva jäsen kaudella 2016–2017.

               (5)

               Euroopan unionin ja Euroopan atomienergiayhteisön ja niiden jäsenvaltioiden sekä Ukrainan välinen assosiaatiosopimus (1), jäljempänä ’assosiaatiosopimus’, allekirjoitettiin 21 päivänä maaliskuuta ja 27 päivänä kesäkuuta 2014. Assosiaatiosopimuksessa määrätään muun muassa Ukrainan lainsäädännön nopeutetusta yhdenmukaistamisesta unionin asiaankuuluvan lainsäädännön kanssa, mukaan lukien päätöslauselman 1540 (2004) kattavan täytäntöönpanon tiellä olevien mahdollisten esteiden poistaminen. Assosiaatiosopimusta on sovellettu joiltain osin väliaikaisesti marraskuusta 2014 ja tammikuusta 2016 alkaen.

               (6)

               Ukrainan hallituksen kaudeksi 2014–2017 laatiman assosiaatiosopimuksen täytäntöönpanoa koskevan suunnitelman mukaisesti Ukraina sitoutui kehittämään sääntöjä sellaisten suuronnettomuuksien torjumisesta, joihin liittyy vaarallisia aineita. Ukrainan ministerikabinetti päätti myös parantaa kemikaaliturvallisuutta kehittämällä lainsäädäntö- ja sääntelytoimenpiteitä, jotka koskevat vaarallisten kemiallisten aineiden turvalliseen käsittelyyn liittyvien vaatimusten noudattamista ja vaarallisten kemiallisten tuotteiden laittoman markkinoilla pitämisen estämistä.

               (7)

               Euroopan turvallisuus- ja yhteistyöjärjestö (Etyj) järjesti Yhdistyneiden kansakuntien aseriisuntatoimiston (UNODA), Ukrainan kemistiliiton ja kansainvälisen kemikaaliturvallisuuskeskuksen tuella Kiovassa 11 ja 12 päivänä joulukuuta 2014 kansallisen keskustelutilaisuuden, jossa käsiteltiin Ukrainan kemikaaliturvallisuutta koskevia valmiuksia ja yhdennetyn kemikaaliturvallisuusohjelman kehittämistä Ukrainassa, mukaan lukien päätöslauselman 1540 (2004) täytäntöönpanon edistäminen. Keskustelutilaisuuteen osallistui useita sidosryhmiä, jotka edustivat Ukrainaa ja kansainvälisiä kumppaneita, ja sen tulokset vahvistettiin hyväksymällä joukko suosituksia.

               (8)

               Wienissä pidettiin 24–26 päivänä helmikuuta 2015 johtavien sidosryhmien ja kansainvälisten kumppanien kokous, jossa käsiteltiin yhdennetyn kemikaaliturvallisuusohjelman kehittämistä Ukrainassa, mukaan lukien päätöslauselman 1540 (2004) täytäntöönpanon edistäminen. Ukrainan osanottajat sopivat Ukrainan kemikaaliturvallisuusohjelmaa koskevasta etenemissuunnitelmasta.

               (9)

               Tässä yhteydessä Etyjin sihteeristö laati tiiviissä yhteistyössä Ukrainan toimivaltaisten viranomaisten kanssa hanke-ehdotuksia, jotka toimitettiin unionille rahoituksen saamiseksi YUTP:n talousarviosta.

               (10)

               Tämän päätöksen nojalla toteutettavien hankkeiden tekninen täytäntöönpano olisi annettava Etyjin sihteeristön tehtäväksi,

         ON HYVÄKSYNYT TÄMÄN PÄÄTÖKSEN:
   1 artikla
   1.   Edistääkseen rauhaa ja turvallisuutta sekä tosiasiallista monenvälisyyttä kansainvälisellä ja alueellisella tasolla unioni pyrkii seuraaviin tavoitteisiin:

               a)

               rauhan ja turvallisuuden edistäminen unionin naapurialueilla vähentämällä valvottujen ja myrkyllisten kemikaalien laittoman kaupan aiheuttamaa uhkaa Etyjin alueella, erityisesti Ukrainassa,

               b)

               tosiasiallisen monenvälisyyden tukeminen alueellisella tasolla tukemalla Etyjin toimia, joilla pyritään lisäämään Ukrainan toimivaltaisten viranomaisten valmiuksia valvottujen ja myrkyllisten kemikaalien laittoman kaupan torjumiseksi ottaen huomioon päätöslauselman 1540 (2004) mukaiset velvoitteet.

         2.   Edellä 1 kohdassa tarkoitettujen tavoitteiden saavuttamiseksi unioni toteuttaa seuraavat toimenpiteet:

               a)

               parannetaan kemikaaliturvallisuutta koskevaa Ukrainan sääntelyjärjestelmää,

               b)

               perustetaan Ukrainan kansallinen asiantuntijalaitos tunnistamaan valvottuja ja myrkyllisiä kemikaaleja,

               c)

               tehostetaan valvottujen ja myrkyllisten kemikaalien rajatylittäviin siirtoihin kohdistettavia tarkastuksia.

         Yksityiskohtainen kuvaus ensimmäisessä alakohdassa tarkoitetuista toimenpiteistä on esitetty liitteessä.
   2 artikla
   1.   Unionin ulkoasioiden ja turvallisuuspolitiikan korkea edustaja, jäljempänä ’korkea edustaja’, vastaa tämän päätöksen täytäntöönpanosta.
   2.   Edellä 1 artiklan 2 kohdan ensimmäisessä alakohdassa tarkoitettujen toimenpiteiden teknisestä täytäntöönpanosta vastaa Etyjin sihteeristö. Se toteuttaa tämän tehtävänsä korkean edustajan alaisuudessa. Tätä varten korkea edustaja sopii tarvittavista järjestelyistä Etyjin sihteeristön kanssa.
   3 artikla
   1.   Rahoitusohje 1 artiklan 2 kohdan ensimmäisessä alakohdassa tarkoitettujen toimenpiteiden toteuttamiseksi on EUR 1 431 156,90 euroa.
   2.   Edellä 1 kohdassa säädetystä määrästä rahoitettuja menoja hallinnoidaan unionin yleiseen talousarvioon sovellettavien menettelyjen ja sääntöjen mukaisesti.
   3.   Komissio valvoo 2 kohdassa tarkoitettujen menojen asianmukaista hallinnointia. Tätä varten se tekee Etyjin sihteeristön kanssa rahoitussopimuksen. Sopimuksessa määrätään, että Etyjin sihteeristön on varmistettava unionin rahoitusosuudelle sen määrää vastaava näkyvyys.
   4.   Komissio pyrkii tekemään 3 kohdassa tarkoitetun rahoitussopimuksen mahdollisimman pian tämän päätöksen voimaantulon jälkeen. Se ilmoittaa neuvostolle kyseisessä prosessissa mahdollisesti ilmenevistä vaikeuksista ja rahoitussopimuksen tekopäivästä.
   4 artikla
   Korkea edustaja raportoi neuvostolle tämän päätöksen täytäntöönpanosta Etyjin sihteeristön säännöllisesti laatimien raporttien perusteella. Raportteja käytetään neuvoston suorittaman arvioinnin perustana. Komissio antaa tietoja 1 artiklan 2 kohdan ensimmäisessä alakohdassa tarkoitettujen toimenpiteiden rahoitukseen liittyvistä näkökohdista.
   5 artikla
   1.   Tämä päätös tulee voimaan päivänä, jona se hyväksytään.
   2.   Tämän päätöksen voimassaolo päättyy 36 kuukauden kuluttua päivästä, jona 3 artiklan 3 kohdassa tarkoitettu rahoitussopimus tehdään, tai kuuden kuukauden kuluttua päätöksen hyväksymisestä, jos rahoitussopimusta ei ole tämän ajan kuluessa tehty.

      Tehty Brysselissä 11 päivänä heinäkuuta 2017.

            Neuvoston puolesta

            Puheenjohtaja

         T. TÕNISTE

      (1)  Euroopan unionin ja Euroopan atomienergiayhteisön ja niiden jäsenvaltioiden sekä Ukrainan välinen assosiaatiosopimus (EUVL L 161, 29.5.2014, s. 3).

      LIITE

         Kemikaaliturvallisuuden vahvistaminen Ukrainassa Yhdistyneiden kansakuntien turvallisuusneuvoston päätöslauselman 1540 (2004) mukaisesti

      1.   Taustatietoa
      Valtioista riippumattomien toimijoiden harjoittama kemiallisten aseiden käyttö tai kemikaalien käyttö aseina on muodostunut todelliseksi uhkaksi. Nykyinen turvallisuusympäristö huomioon ottaen uhkat ja riskit, jotka liittyvät kemikaalien luvattomaan käyttöön tai kemianteollisuuden laitoksiin suunnattuihin iskuihin, ovat vakava haaste turvallisuudelle, taloudelle, terveydelle ja ympäristölle Ukrainassa. Sen vuoksi Euroopan turvallisuus- ja yhteistyöjärjestö (Etyj) järjesti Yhdistyneiden kansakuntien (YK) aseriisuntatoimiston (UNODA), Ukrainan kemistiliiton ja kansainvälisen kemikaaliturvallisuuskeskuksen tuella Kiovassa Ukrainassa 11 ja 12 päivänä joulukuuta 2014 kansallisen keskustelutilaisuuden, jossa käsiteltiin Ukrainan kemikaaliturvallisuutta koskevia valmiuksia ja yhdennetyn kemikaaliturvallisuusohjelman kehittämistä Ukrainassa, mukaan lukien Yhdistyneiden kansakuntien turvallisuusneuvoston päätöslauselman 1540 (2004), jäljempänä ’päätöslauselma 1540 (2004)’, täytäntöönpanon edistäminen.
      Sen jatkotoimena järjestettiin 24–26 päivänä helmikuuta 2015 Wienissä kokous, jossa käsiteltiin yhdennetyn kemikaaliturvallisuusohjelman kehittämistä Ukrainassa. Kansalliset osanottajat sopivat kemikaaliturvallisuusohjelmaa koskevasta etenemissuunnitelmasta. Ensimmäisessä vaiheessa kansainväliset asiantuntijat laativat kattavan arvioinnin Ukrainan kemikaaliturvallisuudesta. Kattavassa arvioinnissa analysoitiin muun muassa Ukrainan yleistä kemikaaliturvallisuuspolitiikkaa, vaarallisten kemikaalien kuljettamisen turvallisuutta, infrastruktuuria ja teknisiä valmiuksia vaarallisten kemikaalien analysoimiseksi, vaarallisten kemikaalien siirtoihin kohdistettavia raja- ja tullitarkastuksia sekä kansallisen teollisuuden harjoittaman kemikaalien valmistuksen, varastoinnin ja käytön turvallisuutta.
      Sen tuloksena Etyj valmisteli kolme hanketta Ukrainan yhdennetyn kemikaaliturvallisuusohjelman tukemiseksi. Niitä kehitettiin yhteistyössä asiaankuuluvien Ukrainan viranomaisten kanssa. Kaikki hankkeet toteutettaisiin Euroopan unionin ja Euroopan atomienergiayhteisön ja niiden jäsenvaltioiden sekä Ukrainan välisen assosiaatiosopimuksen, jäljempänä ’assosiaatiosopimus’, täytäntöönpanoa koskevan suunnitelman mukaisesti.
      2.   Tavoitteet
      Tämän päätöksen yleisenä tavoitteena on tukea Etyjin hankkeita, joilla pyritään vahvistamaan kemikaaliturvallisuutta Ukrainassa päätöslauselman 1540 (2004) ja assosiaatiosopimuksen mukaisesti antamalla merkittävä panos Ukrainan yhdennettyyn kemikaaliturvallisuusohjelmaan. Erityisesti tällä päätöksellä pyritään vähentämään valvottujen ja myrkyllisten kemikaalien laittoman kaupan aiheuttamaa uhkaa Etyjin alueella, etenkin Ukrainassa, ja siten edistämään rauhaa ja turvallisuutta unionin naapurialueilla.
      3.   Hankkeiden kuvaus
      3.1   Hanke 1: parannetaan kemikaaliturvallisuutta koskevaa Ukrainan sääntelyjärjestelmää
      3.1.1   Hankkeen tavoite

                  —

                  Parantaa kemikaaliturvallisuutta koskevaa Ukrainan lainsäädäntö- ja sääntelyperustaa osana yhdennettyä kemikaaliturvallisuusohjelmaa ottaen huomioon päätöslauselman 1540 (2004) mukaiset velvoitteet.

            3.1.2   Hankkeen kuvaus

                  —

                  Tukeakseen Ukrainan valtion virastoja myrkyllisten kemikaalien väärinkäyttöön liittyviin uhkiin vastaamisessa Etyj ja Ukrainan toimivaltaiset viranomaiset ovat määrittäneet neljä ensisijaista asiakirjaa, jotka käsittelevät kemikaaliturvallisuuslainsäädännön parantamista:

                              —

                              tekninen asetus kemiallisten tuotteiden turvallisesta hallinnoinnista,

                              —

                              tekninen asetus vaarallisten kemiallisten aineiden luokittelusta ja merkitsemisestä,

                              —

                              suuririskisiä laitoksia koskevan Ukrainan lain muutokset,

                              —

                              Ukrainan ministerikabinetin säädös suuririskisten laitosten määrittelystä ja niiden turvallisuudesta ilmoittamisesta.

            3.1.3   Hankkeelta odotetut tulokset

                  —

                  Hankkeessa laaditaan 3.1.2 kohdassa mainitut neljä asiakirjaa, jotka otetaan osaksi sääntely- ja lainsäädäntöpuitteita.

            3.1.4   Hankkeen edunsaajat

                  —

                  Ukrainan talouskehitys- ja kauppaministeriö

                  —

                  Ukrainan valtion hätäpalvelu

            3.2   Hanke 2: perustetaan Ukrainan kansallinen asiantuntijalaitos tunnistamaan valvottuja ja myrkyllisiä kemikaaleja
      3.2.1   Hankkeen tavoite

                  —

                  Parantaa Ukrainan viranomaisten valmiuksia tunnistaa myrkyllisiä kemikaaleja ja lähtöaineita ja suorittaa väärinkäyttöä koskevaa rikostutkintaa osana yhdennettyä kemikaaliturvallisuusohjelmaa ottaen huomioon päätöslauselman 1540 (2004) mukaiset velvoitteet.

            3.2.2   Hankkeen kuvaus

                  —

                  Ukrainan kemikaaliturvallisuutta koskevassa kattavassa arvioinnissa annetun, Ukrainan terveysministeriön hyväksymän suosituksen mukaisesti kansallinen asiantuntijalaitos voitaisiin perustaa olemassa olevan tutkimuskeskuksen pohjalta. Kyseisen tutkimuskeskuksen laboratorioilla ei kuitenkaan ole asiaankuuluvaa sääntelyperustaa, vakioituja toimintaohjeita palvelujen tarjoamiseksi asiaankuuluville viranomaisille ja yksityisen sektorin organisaatioille eikä erityisiä korkean resoluution kemiallisia analyyttisia laitteita vaarallisten kemikaalien tarkkaa ja luotettavaa havaitsemista ja tunnistamista varten. Tämä hanke auttaa näin ollen perustamaan täysin toimivan kansallisen asiantuntijalaitoksen, mukaan lukien korkean resoluution kemiallisten analyyttisten laitteiden hankinta ja laboratorion henkilökunnan asianmukainen koulutus.

            3.2.3   Hankkeelta odotetut tulokset

                  —

                  Perustetaan kansallinen asiantuntijalaitos valvottujen ja myrkyllisten kemiallisten aineiden tunnistamista varten ja sisällytetään se kemiallisten uhkien torjunnasta vastaaviin kansallisiin ja kansainvälisiin järjestelmiin.

                  —

                  Parannetaan tutkimuskeskuksen laboratoriolaitteita.

                  —

                  Sisällytetään kansallinen asiantuntijakeskus osaksi kansainvälisiä puitteita.

                  —

                  Koulutettu laboratorion henkilökunta.

            3.2.4   Hankkeen edunsaajat

                  —

                  Ukrainan terveysministeriö

            3.3   Hanke 3: tehostetaan valvottujen ja myrkyllisten kemikaalien rajatylittäviin siirtoihin kohdistettavia tarkastuksia
      3.3.1   Hankkeen tavoite

                  —

                  Parannetaan kauttakuljetuksessa olevien kemikaalien rajatarkastuksia ja seurantaa Ukrainassa ottaen huomioon päätöslauselman 1540 (2004) mukaiset velvoitteet.

            3.3.2   Hankkeen kuvaus

                  —

                  Ukrainan kemikaaliturvallisuutta koskevan kattavan arvioinnin mukaan myrkyllisten kemikaalien rajatylittäviin siirtoihin kohdistettavia sisäisiä tarkastuksia on tehostettava ja kansallisia valmiuksia vahvistettava tältä osin. Näin ollen hankkeella pyritään luomaan asianmukaisesti virallistetut kansalliset koulutusjärjestelmät ja kouluttamaan Ukrainan valtion rajavartiolaitoksen ja Ukrainan valtion veroviraston kouluttajia havaitsemaan ja tunnistamaan valvottuja ja myrkyllisiä kemikaaleja, jotka ylittävät Ukrainan valtionrajan. Hankkeen avulla tarjotaan Ukrainan viranomaisille kestävää osaamista ja parhaita käytäntöjä menettelyistä, jotka koskevat kemikaaliturvallisuutta sekä valvottujen ja myrkyllisten kemikaalien kriisinhallintaa, kehittämällä unionin vastaavien toimintaohjeiden kanssa yhdenmukaistettuja kansallisia vakioituja toimintaohjeita, luomalla tätä alaa koskevia kansainvälisiä standardeja ja käytäntöjä sekä toteuttamalla suunnitteluharjoituksia ja rajoilla järjestettäviä kenttäharjoituksia jne. Hanke myös auttaa tehostamaan vientivalvontaa Ukrainan tulliviranomaisten suorittaman, unionin kaksikäyttötuotteiden valvontaluettelon täytäntöönpanon valvonnan myötä.

                  —

                  Toimia on määrä toteuttaa seuraavilla aloilla:

                              —

                              kauttakuljetuksessa olevien kemikaalien analysointi ja seuranta,

                              —

                              rajavalvonta ja laiton kauppa,

                              —

                              koulutus ja tiedotus,

                              —

                              kemikaaliturvallisuuteen liittyvien asiaankuuluvien hallinto- ja toimintasäännösten käyttöönotto,

                              —

                              hätäapu kauttakuljetuksen aikana tapahtuvissa onnettomuuksissa.

            3.3.3   Hankkeelta odotetut tulokset

                  —

                  Ukrainan valtion verovirastolle ja Ukrainan valtion rajavartiolaitokselle kehitetyt kansalliset koulutusohjelmat menettelyistä, jotka koskevat kemikaaliturvallisuutta sekä maarajoilla sijaitsevien rajanylityspaikkojen, merisatamien ja lentoasemien kautta suoritettaviin valvottujen ja vaarallisten kemikaalien rajatylittäviin siirtoihin sovellettavaa kriisinhallintaa.

                  —

                  Koulutettu henkilökunta, mukaan lukien Ukrainan valtion veroviraston ja Ukrainan valtion rajavartiolaitoksen kansalliset kouluttajat sekä kuljetusalan viranomaiset sääntely-, johto- ja operatiivisella tasolla.

                  —

                  Vahvistettu vientivalvonta ja tehostetut lainvalvontavalmiudet maarajoilla sijaitsevien rajanylityspaikkojen, merisatamien ja lentoasemien kautta suoritettavien valvottujen ja vaarallisten kemikaalien rajatylittävien siirtojen valvomiseksi.

            3.3.4   Hankkeen edunsaajat

                  —

                  Ukrainan valtion verovirasto

                  —

                  Ukrainan valtion rajavartiolaitos

            4.   Hallinnollinen tuki hankkeiden toteuttamista varten
      Etyjin sihteeristössä ja Etyjin hankekoordinaattorin toimistossa Ukrainassa työskentelevä vastuuhenkilöstö koordinoi ja hallinnoi 3 jaksossa esitettyjen hanketoimien toteuttamista kehittääkseen edelleen ukrainalaisten kumppanien välistä yhteistyöverkostoa muun muassa kehittämällä asiaankuuluvia uusia hanke-ehdotuksia ja kansallisia toimenpiteitä.
      Tukihenkilöstö vastaa seuraavista tehtävistä:

                  —

                  hankkeiden hallinta kaikissa hankesyklin vaiheissa,

                  —

                  hankkeiden päivittäinen rahoitusvalvonta,

                  —

                  teknisen ja oikeudellisen asiantuntemuksen tarjonta, tuki suuremmissa hankinnoissa, yhteistyö muiden kansainvälisten järjestöjen kanssa, hyväksyttyjen hankkeiden suoritteiden laadunvarmistus ja -valvonta, raportointi unionille kaikista kemikaaliturvallisuusohjelman toimista,

                  —

                  Ukrainan viranomaisten tukeminen kehitettäessä uusia yhdennetyn kemikaaliturvallisuusohjelman ja päätöslauselman 1540 (2004) mukaisia kansallisia toimenpiteitä.

            5.   Kesto
      Hankkeiden arvioitu kokonaiskesto on 36 kuukautta.
      6.   Teknisestä täytäntöönpanosta vastaava elin
      Etyjin sihteeristö vastaa tämän päätöksen teknisestä täytäntöönpanosta. Etyjin sihteeristö täytäntöönpanee tämän päätöksen mukaiset toimenpiteet yhteistyössä muiden kansainvälisten järjestöjen ja elinten kanssa, erityisesti tehokkaan synergian varmistamiseksi ja päällekkäisyyden välttämiseksi kemiallisten aseiden kieltojärjestön toiminnan kanssa, ja kemiallisten aseiden kieltosopimuksen mukaisesti.
      7.   Raportointi
      Etyjin sihteeristö laatii raportin säännöllisin väliajoin sekä kunkin kuvatun toimen päätyttyä. Loppuraportit olisi toimitettava unionille viimeistään kuuden viikon kuluttua kyseisen toimen päättymisestä.
      8.   Ohjauskomitea
      Näiden hankkeiden ohjauskomitea muodostuu korkean edustajan edustajasta ja tämän liitteen 6 jaksossa tarkoitetusta täytäntöönpanosta vastaavan elimen edustajasta. Ohjauskomitea tarkastelee tämän päätöksen täytäntöönpanoa säännöllisesti, vähintään joka kuudes kuukausi, myös sähköisiä viestintävälineitä käyttäen.
      Hankkeiden kokonaiskustannukset ovat 1 431 156,90 euroa.
      9.   Hankkeiden arvioidut kokonaiskustannukset ja unionin rahoitusosuus
      Hankkeiden kokonaiskustannukset ovat 1 431 156,90 euroa.


Avis juridique important

|

31975D0241

75/241/Euratom: Komission päätös, tehty 25 päivänä maaliskuuta 1975, Yhteisen ydintutkimuskeskuksen (YTK) uudelleenjärjestelystä 13 päivänä tammikuuta 1971 tehdyn päätöksen muuttamisesta

Virallinen lehti nro L 098 , 19/04/1975 s. 0040 - 0040 Suomenk. erityispainos Alue 12 Nide 1 s. 0071  Ruotsink. erityispainos Alue 12 Nide 1 s. 0071  Kreikank. erityispainos: Luku 01 Nide 1 s. 0237  Espanjank. erityispainos: Luku 12 Nide 2 s. 0036  Portugalink. erityispainos: Luku 12 Nide 2 s. 0036

KOMISSION PÄÄTÖS,tehty 25 päivänä maaliskuuta 1975,Yhteisen ydintutkimuskeskuksen (YTK) uudelleenjärjestelystä 13 päivänä tammikuuta 1971 tehdyn päätöksen muuttamisesta (75/241/Euratom)EUROOPAN YHTEISÖJEN KOMISSIO, jokaottaa huomioon Euroopan ydinenergiayhteisön perustamissopimuksen ja erityisesti sen 8 artiklan,sekä katsoo, ettäkomissio teki 13 päivänä tammikuuta 1971 Yhteisen ydintutkimuskeskuksen (YTK) uudelleenjärjestelystä päätöksen (), sellaisena kuin se on viimeksi muutettuna 13 päivänä marraskuuta 1974 (), japääjohtajan on tarpeen antaa tarvittavat toimivaltuudet laitosten johtajille hajautetun hallinnon toteuttamiseksi,ON PÄÄTTÄNYT SEURAAVAA:Ainoa artikla Lisätään 13 päivänä tammikuuta 1971 tehdyn päätöksen 10 artiklan jälkeen 10 a artikla seuraavasti:« Pääjohtaja voi siirtää omia valtuuksiaan laitosten johtajille tämän päätöksen mukaisesti.Pääjohtaja ilmoittaa komissiolle tämän mukaisesti myönnetyt valtuudet. »Tehty Brysselissä 25 päivänä maaliskuuta 1975.Komission puolestaPuheenjohtajaFrançois-Xavier ORTOLI() EYVL N:o L 16, 20.1.1971, s. 14() EYVL N:o L 316, 26.11.1974, s. 12


Avis juridique important

|

31997D0415

97/415/EY, Euratom: Neuvoston päätös, tehty 27 päivänä kesäkuuta 1997, talous- ja sosiaalikomitean jäsenen nimeämiseksi

Virallinen lehti nro L 177 , 05/07/1997 s. 0022 - 0022

NEUVOSTON PÄÄTÖS,tehty 27 päivänä kesäkuuta 1997,talous- ja sosiaalikomitean jäsenen nimeämiseksi (97/415/EY, Euratom) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 194 artiklan,ottaa huomioon Euroopan atomienergiayhteisön perustamissopimuksen ja erityisesti sen 166 artiklan,ottaa huomioon jäsenten nimeämisestä talous- ja sosiaalikomiteaan 21 päivänä syyskuuta 1994 alkavaksi ja 20 päivänä syyskuuta 1998 päättyväksi kaudeksi 26 päivänä syyskuuta 1994 tehdyn neuvoston päätöksen 94/660/EY, Euratom (1),katsoo, että edellä mainitun komitean jäsenen paikka on vapautunut Alphonse Bernardin kuoleman vuoksi, josta on ilmoitettu komissiolle 28 päivänä maaliskuuta 1996,ottaa huomioon Ranskan hallituksen 14 päivänä maaliskuuta 1997 esittämät ehdokkaat,ja saatuaan Euroopan yhteisöjen komission lausunnon,ON PÄÄTTÄNYT SEURAAVAA:Ainoa artikla Jean-Claude Quentin nimetään talous- ja sosiaalikomitean jäseneksi Alphonse Bernardin tilalle tämän toimikauden loppuun eli 20 päivään syyskuuta 1998 saakka.Tehty Luxemburgissa 27 päivänä kesäkuuta 1997.Neuvoston puolestaA. JORRITSMA-LEBBINKPuheenjohtaja(1) EYVL N:o L 257, 5.10.1994, s. 20


title: 2008/309/EY: Neuvoston päätös, tehty 7 päivänä huhtikuuta 2008 , alueiden komitean belgialaisen jäsenen nimeämisestä

text:
               17.4.2008

               FI

               Euroopan unionin virallinen lehti

               L 107/29

      NEUVOSTON PÄÄTÖS,
   tehty 7 päivänä huhtikuuta 2008,
   alueiden komitean belgialaisen jäsenen nimeämisestä
   (2008/309/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 263 artiklan,
   ottaa huomioon Belgian hallituksen ehdotuksen,
   sekä katsoo seuraavaa:

               (1)

               Neuvosto teki 24 päivänä tammikuuta 2006 päätöksen 2006/116/EY alueiden komitean jäsenten ja varajäsenten nimeämisestä 26 päivän tammikuuta 2006 ja 25 päivän tammikuuta 2010 väliseksi kaudeksi (1).

               (2)

               Alueiden komiteassa on vapautunut jäsenen paikka Fientje MOERMANin erottua,

         ON PÄÄTTÄNYT SEURAAVAA:
   1 artikla
   Nimetään Dirk VAN MECHELEN, Flanderin hallituksen raha-asiain-, budjetti- ja aluesuunnitteluministeri, alueiden komitean jäseneksi Fientje MOERMANin jäljellä olevaksi toimikaudeksi eli 25 päivään tammikuuta 2010.
   2 artikla
   Tämä päätös tulee voimaan päivänä, jona se tehdään.

      Tehty Luxemburgissa 7 päivänä huhtikuuta 2008.

            Neuvoston puolesta

            Puheenjohtaja

         R. ŽERJAV

      (1)  EUVL L 56, 25.2.2006, s. 75.


Avis juridique important

|

32003D0064(01)

Alueiden komitean päätös N:o 64/2003, tehty 11 päivänä helmikuuta 2003, yleisön oikeudesta tutustua alueiden komitean asiakirjoihin

Virallinen lehti nro L 160 , 28/06/2003 s. 0096 - 0099

Alueiden komitean päätös N:o 64/2003,tehty 11 päivänä helmikuuta 2003,yleisön oikeudesta tutustua alueiden komitean asiakirjoihinALUEIDEN KOMITEAN TYÖVALIOKUNTA, jokaottaa huomioon Euroopan yhteisön perustamissopimuksen 255 artiklan 2 ja 3 kohdan,ottaa huomioon Euroopan parlamentin, neuvoston ja komission asiakirjojen saamisesta yleisön tutustuttavaksi 30 päivänä toukokuuta 2001 annetun Euroopan parlamentin ja neuvoston asetuksen (EY) N:o 1049/2001(1),ottaa huomioon alueiden komitean työjärjestyksen ja erityisesti sen 35 artiklan,sekä katsoo, että Euroopan parlamentti, neuvosto ja komissio kehottavat asetusta (EY) N:o 1049/2001 koskevassa yhteisessä julistuksessaan muita toimielimiä hyväksymään asiakirjojen saamisesta yleisön tutustuttavaksi sisäisiä sääntöjä, joissa otetaan huomioon mainitussa asetuksessa määritellyt periaatteet ja rajoitukset(2),ON PÄÄTTÄNYT SEURAAVAA:1 artiklaSoveltamisalaJokaisella unionin kansalaisella sekä jokaisella luonnollisella henkilöllä, joka asuu jossain jäsenvaltiossa, sekä jokaisella oikeushenkilöllä, jolla on sääntömääräinen kotipaikka jossain jäsenvaltiossa, on oikeus tutustua alueiden komitean asiakirjoihin asetuksessa (EY) N:o 1049/2001 määriteltyjen periaatteiden, edellytysten ja rajoitusten sekä tämän päätöksen erityissäännösten mukaisesti.2 artiklaAlueiden komitean julkinen asiakirjarekisteri1. Perustetaan asetuksen (EY) N:o 1049/2001 11 artiklan mukaisesti alueiden komitean sisäinen asiakirjarekisteri.2. Asiakirjarekisteri sisältää viittaukset alueiden komitean laatimiin tai sen vastaanottamiin asiakirjoihin asetuksen (EY) N:o 1049/2001 ensimmäisestä soveltamispäivästä alkaen.3. Asiakirjat julkaistaan alueiden komitean verkkosivustossa ottaen kuitenkin huomioon, mitä yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18 päivänä joulukuuta 2000 annetussa Euroopan parlamentin ja neuvoston asetuksessa (EY) N:o 45/2001(3) ja asetuksen (EY) N:o 1049/2001 16 artiklassa on säädetty.3 artiklaAsiakirjojen kirjaaminen1. Alueiden komitean laatimat asiakirjat kirjataan asiakirjarekisteriin viipymättä. Pääsihteeri hyväksyy sisäiset täytäntöönpanosäännöt, jotta kaikkien alueiden komitean laatimien asiakirjojen kirjaaminen voidaan taata.2. Kuulemismenettelyn tai alueiden komitean muun toiminnan yhteydessä laaditut asiakirjat kirjataan asiakirjan laatineen elimen tai yksikön vastuulla asiakirjarekisteriin heti niiden esittämisen tai julkaisemisen jälkeen.3. Muut asiakirjat, jotka kuuluvat alueiden komitean pääsihteeristön hallinnollisten yksikköjen toimivaltaan, kirjataan rekisteriin mahdollisuuksien mukaan, sen jälkeen kun asiakirjan laatinut yksikkö on antanut tähän luvan.4. Postitusyksikkö toimittaa alueiden komitean asetuksen (EY) N:o 1049/2001 3 artiklassa määritellyltä kolmannelta osapuolelta vastaanottaman asiakirjan asiakirjarekisteriin, johon se rekisteröidään, lukuun ottamatta edellä mainitun asetuksen 9 artiklan mukaista arkaluonteista asiakirjaa, johon sovelletaan mainitussa artiklassa asetettuja rajoituksia.4 artiklaSuoraan saatavilla olevat asiakirjat1. Kansalaisten on voitava tutustua alueiden komitean kuulemismenettelyssä laatimiin tai sen vastaanottamiin asiakirjoihin niiden sähköisessä muodossa siltä osin kuin mahdollista, sanotun kuitenkaan rajoittamatta asetuksen (EY) N:o 1049/2001 4 ja 9 artiklan mukaisten rajoitusten soveltamista.2. Alueiden komitea asettaa kaikki kuulemismenettelyyn liittyvät asiakirjat rekisteriin, jonka välityksellä kaikki asiakirjat ovat suoraan kansalaisten saatavilla.3. Alueiden komitea asettaa tämän rekisterin sähköisessä muodossa verkkosivustoonsa sekä huolehtii on line -palvelusta kansalaisille asiakirjaan tutustumista koskevan hakemuksen jättämistä varten.4. Muut asiakirjat ja erityisesti poliittisluonteiset tai strategiset asiakirjat asetetaan mahdollisuuksien mukaan suoraan saataville.5 artiklaPyydettäessä saatavilla olevat asiakirjat1. Alueiden komitean muussa kuin kuulemismenettelyssä laatimat tai vastaanottamat asiakirjat ovat mahdollisuuksien mukaan suoraan kansalaisten saatavilla asiakirjarekisterissä, sanotun kuitenkaan vaikuttamatta asetuksen (EY) N:o 1049/2001 4 ja 9 artiklan mukaisten rajoitusten soveltamiseen.2. Mikäli asiakirjarekisteriin rekisteröidyn asiakirjan teksti ei ole suoraan kokonaisuudessaan saatavilla joko sen vuoksi, ettei asiakirjaa ole saatavilla sähköisessä muodossa tai että siihen sovelletaan asetuksen (EY) N:o 1049/2001 4 ja 9 artiklan mukaisia rajoituksia, hakija voi tehdä hakemuksen asiakirjaan tutustumisesta kirjallisesti verkkosivustossa olevaa sähköistä lomaketta käyttäen. Alueiden komitea voi antaa asiakirjan hakijan tutustuttavaksi tai hylätä hakemuksen, jolloin se esittää kirjallisesti perustelut hakemuksen hylkäämisestä osittain tai kokonaan.6 artiklaAlkuperäinen hakemusa) Alkuperäisen hakemuksen esittäminen1. Hakemus saada tutustua asiakirjaan on esitettävä kirjallisesti (postitse, telekopiolla tai sähköpostilla) jollain EY:n perustamissopimuksen 314 artiklassa tarkoitetuista kielistä alueiden komitean pääsihteerille tai alueiden komitean verkkosivustoilla olevaan osoitteeseen.2. Hakemus on esitettävä riittävän täsmällisesti ja siinä on esitettävä seikkoja, joiden perusteella pyydettävä asiakirja tai pyydettävät asiakirjat voidaan tunnistaa. Hakijan on myös ilmoitettava nimensä ja osoitteensa.3. Mikäli hakemus ei ole riittävän täsmällinen, alueiden komitea pyytää hakijaa täsmentämään hakemustaan ja avustaa hakijaa tältä osin; tässä tapauksessa määräaika vastauksen antamiselle alkaa kulua vasta siitä ajankohdasta, kun hakemusta on täsmennetty.4. Hakijan ei tarvitse perustella hakemusta.b) Alkuperäisen hakemuksen käsitteleminen1. Postitusyksikkö toimittaa hakemuksen saada tutustua alueiden komitealla olevaan asiakirjaan hakemuksen kirjaamispäivänä rekisterin ylläpidosta vastaavalle yksikölle, joka lähettää vastaanottoilmoituksen, laatii vastauksen ja toimittaa asiakirjan asetetussa määräajassa.2. Pyynnön koskiessa alueiden komitean laatimaa asiakirjaa, johon sovelletaan asetuksen (EY) N:o 1049/2001 4 artiklaa, rekisterin ylläpidosta vastaava yksikkö kääntyy asiakirjan laatineen yksikön tai elimen puoleen, joka tekee ehdotuksen hakemuksen käsittelyä koskevista jatkotoimenpiteistä viiden työpäivän kuluessa.3. Kyseen ollessa kolmannelta osapuolelta vastaanotetusta asiakirjasta, jonka osalta on epävarmaa, voidaanko se antaa hakijan tutustuttavaksi, alueiden komitea kuulee kolmatta ja asettaa tälle viiden työpäivän määräajan kannanottonsa esittämiseksi, jotta alueiden komitea voi arvioida, onko asetuksen (EY) N:o 1049/2001 4 tai 9 artiklassa säädettyjä poikkeuksia sovellettava.4. Kun alueiden komitealle esitetty hakemus koskee asiakirjaa, jota asiakirjan laatinut toimielin ei ole vielä julkaissut, alueiden komitea asettaa asiakirjasta vastaavalle toimielimelle viiden työpäivän määräajan, jotta kyseessä oleva toimielin voi esittää kantansa siihen, voidaanko asiakirja antaa hakijan tutustuttavaksi.5. Mikäli vastausta ei ole annettu viiden työpäivän määräajassa, alueiden komitea jatkaa menettelyä.c) Määräaika vastauksen antamiselle1. Rekisterin ylläpidosta vastaava yksikkö päättää viidentoista työpäivän kuluessa hakemuksen kirjaamisesta antaa pyydetyn asiakirjan tutustuttavaksi ja toimittaa sen hakijalle tässä määräajassa.2. Mikäli alueiden komitea ei voi antaa asiakirjaa tutustuttavaksi, se ilmoittaa hakijalle kirjallisesti perustelut, mistä syystä hakemus on hylätty kokonaan tai osittain, sekä hakijan oikeudesta tehdä uudistettu hakemus.3. Tässä tapauksessa hakija voi tehdä uudistetun hakemuksen viidentoista työpäivän kuluessa vastauksen vastaanottamisesta.4. Poikkeuksellisesti silloin, kun hakemus koskee erittäin pitkää asiakirjaa tai erittäin suurta määrää asiakirjoja, tämän artiklan 1 kohdassa säädettyä määräaikaa voidaan jatkaa viidellätoista työpäivällä edellyttäen, että hakijalle ilmoitetaan tästä ennakolta ja että lykkäys perustellaan yksityiskohtaisesti.5. Jos alueiden komitea ei anna vastausta asetetussa määräajassa, hakija voi tehdä uudistetun hakemuksen.6. Asetuksen (EY) N:o 1049/2001 7 artiklassa säädetty viidentoista työpäivän määräaika alkaa alkuperäisen hakemuksen kirjaamisesta.d) Toimivaltainen viranomainen1. Asiakirjoihin tutustumista koskevien hakemuksien käsittelyn valvonnasta vastaava yksikön päällikkö käsittelee alkuperäisen hakemuksen.2. Asiakirjoihin tutustumista koskevien hakemuksien käsittelyn valvonnasta vastaava yksikön päällikkö lähettää hakijalle vastauksen alkuperäisen hakemuksen hyväksymisestä.3. Pääsihteeri päättää asiakirjan laatineen yksikön tai elimen ehdotuksen perusteella alkuperäisen hakemuksen hylkäämisestä ja perustelee hylkäämispäätöksen.4. Pääsihteeri voi saattaa asian oikeudellisen yksikön ja/tai tietosuojavaltuutetun käsiteltäväksi.7 artiklaUudistettu hakemusa) Uudistetun hakemuksen esittäminen1. Uudistettu hakemus osoitetaan alueiden komitealle kirjallisesti viidentoista työpäivän kuluessa joko siitä ajankohdasta, jolloin hakija vastaanotti päätöksen, jolla hakemus saada tutustua asiakirjaan hylättiin kokonaan tai osittain, taikka mikäli alkuperäiseen hakemukseen ei ole vastattu.2. Uudistettu hakemus on tehtävä alkuperäistä hakemusta koskevia muodollisia vaatimuksia noudattaen.b) Hakemuksen käsittely ja määräaika vastauksen antamiselle1. Uudistetut hakemukset käsitellään tämän päätöksen 6 artiklan b kohdassa esitettyjen menettelysääntöjen mukaisesti.2. Viidentoista työpäivän kuluessa hakemuksen kirjaamisesta alueiden komitea joko päättää antaa pyydetyn asiakirjan tutustuttavaksi tai ilmoittaa kirjallisesti, mistä syystä hakemus on hylätty kokonaan tai osittain.3. Poikkeuksellisesti silloin, kun hakemus koskee erittäin pitkää asiakirjaa tai erittäin suurta määrää asiakirjoja, edellisessä kohdassa säädettyä määräaikaa voidaan jatkaa viidellätoista työpäivällä edellyttäen, että hakijalle ilmoitetaan tästä ennakolta ja että lykkäys perustellaan yksityiskohtaisesti.c) Toimivaltainen viranomainen1. Alueiden komitean puheenjohtaja vastaa uudistettuun hakemukseen.2. Puheenjohtaja saattaa asian oikeudellisen yksikön ja/tai tietosuojavaltuutetun käsiteltäväksi, jonka on annettava lausuntonsa kolmen työpäivän kuluessa.8 artiklaUudistettua hakemusta koskevat oikeussuojakeinot1. Mikäli alueiden komitea kieltäytyy antamasta asiakirjaa kokonaan tai osittain tutustuttavaksi, se ilmoittaa hakijalle tämän käytettävissä olevista oikeussuojakeinoista, toisin sanoen mahdollisuudesta nostaa asiasta kanne tuomioistuimessa ja/tai kannella oikeusasiamiehelle perustamissopimuksen 230 ja 195 artiklassa määrättyjen edellytysten mukaisesti.2. Jos alueiden komitea ei anna vastausta asetetussa määräajassa, hakemus katsotaan hylätyksi, ja hakija voi nostaa kanteen tai kannella edellisessä kohdassa esitetyn mukaisesti.9 artiklaAsiakirjojen toimittaminen ja vastauksen antamiseen liittyvät kuluta) Asiakirjojen toimittaminen1. Asiakirjat toimitetaan hakijalle paperijäljennöksenä tai sähköisessä muodossa ja hakijan toivomukset tältä osin otetaan täysimääräisesti huomioon.2. Jos alueiden komitea tai jokin toinen elin on jo luovuttanut asiakirjan ja se on helposti saatavilla, alueiden komitea voi helpottaa tutustumista pyydettyyn asiakirjaan tiedottamalla hakijalle, miten hän voi saada asiakirjan.b) Vastauksen antamiseen liittyvät kulut1. Hakijalta voidaan periä korvaus jäljennösten ottamisesta ja lähettämisestä. Korvaus ei kuitenkaan saa ylittää todellisia kopiointi- ja lähetyskuluja.2. Asiakirjoihin tutustuminen toimielimen tiloissa, alle kahdenkymmenen A4-kokoisen sivun kopiointi ja tutustuminen suoraan sähköisessä muodossa tai rekisteristä on maksutonta.c) Hakemus, joka koskee suuren sivumäärän sisältäviä asiakirjoja1. Enemmän kuin kaksikymmentä A4-sivua sisältävien asiakirjojen toimittamisesta peritään 10 euroa ja lisäksi 0,030 euroa sivulta.2. Pääsihteeri voi tarkistaa perittävän määrän.3. Pääsihteeri päättää muista toimitustavoista aiheutuvista kuluista, kuitenkin niin, ettei toimenpiteen todellisia kustannuksia ylitetä.4. Erittäin pitkiä asiakirjoja tai useita asiakirjoja koskevien toistuvien ja perättäisten hakemusten osalta alueiden komitea voi neuvotella hakijan kanssa epävirallisesti sopivan ratkaisun löytämiseksi.5. Tämä päätös ei koske julkaistuja asiakirjoja, joihin sovelletaan erityistä hintajärjestelyä.d) Kääntämisestä aiheutuvat kulutMikäli hakija pyytää asiakirjan kääntämistä jollekin muulle kuin saatavissa olevalle kielelle, pyyntöön sovelletaan free lance -käännöksistä maksettavia palkkioita alueiden komiteassa.10 artiklaLoppusäännösTällä päätöksellä kumotaan yleisön oikeudesta tutustua asiakirjoihin 17. syyskuuta 1997 tehty alueiden komitean työvaliokunnan päätös N:o 165/1997.11 artiklaVoimaantuloTämä päätös tulee voimaan sinä päivänä, kun se julkaistaan Euroopan unionin virallisessa lehdessä. Päätöstä asiakirjarekisterin perustamisesta sovelletaan 1. kesäkuuta 2003 alkaen.Pääsihteeri vastaa päätöksen täytäntöönpanosta.Tehty Brysselissä 11 päivänä helmikuuta 2003.Alueiden komitean työvaliokunnan puolestaPuheenjohtajaAlbert Bore(1) EYVL L 145, 31.5.2001, s. 43.(2) EYVL L 173, 27.6.2001, s. 5.(3) EYVL L 8, 12.1.2001, s. 1.


Avis juridique important

|

32000D0110

2000/110/EY: Neuvoston päätös, tehty 31 päivänä tammikuuta 2000, alueiden komitean brittijäsenen nimeämisestä

Virallinen lehti nro L 033 , 08/02/2000 s. 0018 - 0018

NEUVOSTON PÄÄTÖS,tehty 31 päivänä tammikuuta 2000,alueiden komitean brittijäsenen nimeämisestä(2000/110/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 263 artiklan,ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1998 tehdyn neuvoston päätöksen(1),sekä katsoo, että alueiden komiteassa on vapautunut varsinaisen jäsenen paikka brittijäsen Pam Warhurstin erottua, mikä on annettu neuvostolle tiedoksi 25 päivänä toukokuuta 1999, jaottaa huomioon Yhdistyneen kuningaskunnan hallituksen ehdotuksen,ON PÄÄTTÄNYT SEURAAVAA:Ainoa artiklaNimetään Muriel Mary Barker alueiden komitean varsinaiseksi jäseneksi Pam Warhurstin tilalle tämän jäljellä olevaksi toimikaudeksi eli 25 päivään tammikuuta 2002 saakka.Tehty Brysselissä 31 päivänä tammikuuta 2000.Neuvoston puolestaJ. PINA MOURAPuheenjohtaja(1) EYVL L 28, 4.2.1998, s. 19.


title: 2008/504/EY: Euroopan parlamentin päätös 24. huhtikuuta 2007 vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2005, pääluokka VII - Alueiden komitea

text:
               15.7.2008

               FI

               Euroopan unionin virallinen lehti

               L 187/67

         EUROOPAN PARLAMENTIN PÄÄTÖS
   24. huhtikuuta 2007
   vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2005, pääluokka VII — Alueiden komitea
   (2008/504/EY)
   EUROOPAN PARLAMENTTI, JOKA
   ottaa huomioon Euroopan unionin yleisen talousarvion varainhoitovuodeksi 2005 (1),
   ottaa huomioon Euroopan yhteisöjen lopullisen tilinpäätöksen varainhoitovuodelta 2005 — Nide I (C6–0470/2006) (2),
   ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2005 ja tilintarkastustuomioistuimen erityiskertomukset sekä tarkastettujen toimielinten vastaukset (3),
   ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta ja tilien perustana olevien tapahtumien laillisuudesta ja asianmukaisuudesta (4),
   ottaa huomioon EY:n perustamissopimuksen 272 artiklan 10 kohdan sekä 274, 275 ja 276 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 50, 86, 145, 146 ja 147 artiklan,
   ottaa huomioon työjärjestyksen 71 artiklan ja liitteen V,
   ottaa huomioon talousarvion valvontavaliokunnan (A6-0106/2007),

               1.

               myöntää alueiden komitean pääsihteerille vastuuvapauden alueiden komitean talousarvion toteuttamisesta varainhoitovuonna 2005;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman neuvostolle, komissiolle, yhteisöjen tuomioistuimelle, tilintarkastustuomioistuimelle, Euroopan talous- ja sosiaalikomitealle, alueiden komitealle, Euroopan oikeusasiamiehelle ja Euroopan tietosuojavaltuutetulle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Hans-Gert PÖTTERING

            Pääsihteeri

         Harald RØMER

      (1)  EUVL L 60, 8.3.2005.

      (2)  EUVL C 264, 31.10.2006, s. 1.

      (3)  EUVL C 263, 31.10.2006, s. 1.

      (4)  EUVL C 263, 31.10.2006, s. 10.

      (5)  EYVL L 248, 16.9.2002, s. 1, asetus sellaisena kuin se on muutettuna asetuksella (EY, Euratom) N:o 1995/2006 (EUVL L 390, 30.12.2006, s. 1).
    ---documentbreak---

               15.7.2008

               FI

               Euroopan unionin virallinen lehti

               L 187/68

         EUROOPAN PARLAMENTIN PÄÄTÖSLAUSELMA
   24. huhtikuuta 2007
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2005, pääluokka VII — Alueiden komitea
   EUROOPAN PARLAMENTTI, joka
   ottaa huomioon Euroopan unionin yleisen talousarvion varainhoitovuodeksi 2005 (1),
   ottaa huomioon Euroopan yhteisöjen lopullisen tilinpäätöksen varainhoitovuodelta 2005 — Nide I (C6–0470/2006) (2),
   ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2005 ja tilintarkastustuomioistuimen erityiskertomukset sekä tarkastettujen toimielinten vastaukset (3),
   ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta ja tilien perustana olevien tapahtumien laillisuudesta ja asianmukaisuudesta (4),
   ottaa huomioon EY:n perustamissopimuksen 272 artiklan 10 kohdan sekä 274, 275 ja 276 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 50, 86, 145, 146 ja 147 artiklan,
   ottaa huomioon työjärjestyksen 71 artiklan ja liitteen V,
   ottaa huomioon talousarvion valvontavaliokunnan mietinnön (A6-0106/2007),

               1.

               panee merkille, että vuonna 2005 alueiden komitealla oli käytettävissään maksusitoumusmäärärahoja yhteensä 69 570 456,32 euroa ja että niiden käyttöaste oli 96,65 prosenttia;

               2.

               panee merkille, että 1. tammikuuta 2005 tapahtuneen suoriteperusteisen kirjanpidon käyttöönoton jälkeen alueiden komitean tilinpäätöksestä ilmenee, että sen taloudellinen tulos on kyseisenä vuonna positiivinen (4 050 062,65 euroa) ja että sillä on toisiaan vastaava määrä varoja ja vastuita (118 221 197,95 euroa);

               3.

               panee merkille Euroopan tilintarkastustuomioistuimen vuotta 2005 koskevan vuosikertomuksen 10.18 kohdassa tekemän huomautuksen, että tilintarkastustuomioistuimen toimittaman varainhoitovuoden 2004 DAS-tarkastuksen ja kahden sisäisen tarkastuksen jälkeen alueiden komitean hallintoyksiköt pyysivät lisätositteita tietyiltä edunsaajilta, joiden palkasta osa oli siirretty korjauskertoimella lisättynä toiseen jäsenvaltioon, ja että useita sellaisia siirtoja lakkautettiin, joita ei ollut tehty säännöllisesti ennen toukokuuta 2004 ja/tai joiden osalta edunsaajat eivät esittäneet asianmukaisia todentavia asiakirjoja; ottaa huomioon, että tilintarkastustuomioistuimen kertomuksen mukaan varainhoitovuonna 2005 hallinto ei perinyt lainkaan takaisin aiheettomasti suoritettuja määriä, vaikka henkilöstösääntöjen 85 artiklan mukaan kaikki aiheettomasti suoritetut määrät peritään takaisin, jos edun saaja on ollut tietoinen suorituksen aiheettomuudesta tai jos suorituksen aiheettomuus oli niin ilmeinen, että hänen olisi täytynyt tietää siitä; panee merkille tilintarkastustuomioistuimen kertomukseen sisältyvän alueiden komitean vastauksen, jonka mukaan pääsihteerin pyytämä palkanosien siirtoja koskeva sisäinen tarkastus saatiin päätökseen helmikuussa 2006, ja sen, että hallinto perii nyt takaisin aiheettomasti suoritettuja määriä, jotka koskevat vain pientä virkamiesjoukkoa;

               4.

               panee merkille, että alueiden komitean sisäinen tarkastaja toimitti 18. toukokuuta 2006 vastuuvapauden myöntävälle viranomaiselle kertomuksen vuonna 2005 tehdyistä tarkastuksista (varainhoitoasetuksen 86 artiklan 4 kohdan mukaan) ja esitti seuraavat huomautukset:

                           —

                           kyseiset palkanosien siirrot tehtiin sellaisten sääntöjen perusteella, joita voidaan tulkita eri tavoin kieliversiosta ja asianomaisessa jäsenvaltiossa sovellettavasta lainsäädännöstä riippuen;

                           —

                           havaittiin, että aloitus- ja tarkastustoimintojen erottamisessa on heikkouksia ja alueiden komitean koon takia on mahdollisuus eturistiriitoihin;

                           —

                           valvontaan sovellettavien sääntöjen ei katsottu olevan riittävän kehittyneitä takaamaan kyseisten toimintojen asianmukaisuutta;

               5.

               panee merkille, että korjauskertoimella lisättynä siirrettyjä palkanosia koskevat heikkoudet eivät olleet sellaisia, että valtuutettu tulojen ja menojen hyväksyjä olisi pitänyt tarpeellisena varauman tai huomautuksen lisäämistä tarkastuslausumaan, joka on alueiden komitean toimintakertomuksen liitteenä;

               6.

               panee merkille, että alueiden komitean pääsihteeri pyysi heti ongelmasta kuultuaan silloista sisäistä tarkastajaa jatkamaan korjauskertoimella lisättynä siirrettyjä palkanosia koskevaa tarkastusta;

               7.

               panee merkille, että alueiden komitean pääsihteeri omaksui asiasta kuultuaan tiukan tulkinnan äskettäin tarkistettujen henkilöstösääntöjen asiaa koskevista säännöistä ja määräsi perimään takaisin kaikki aiheettomasti maksetut rahamäärät; panee merkille, että jotkut virkamiehistä, jotka oli velvoitettu maksamaan rahoja takaisin, kiistävät alueiden komitean pääsihteerin tulkinnan asiaa koskevista säännöistä ja ovat jättäneet asian yhteisöjen tuomioistuimen käsiteltäväksi;

               8.

               tukee pääsihteeriä hänen aikomuksissaan käynnistää hallinnollinen tutkimus ja odottaa hänen käynnistävän kurinpitomenettelyn kyseisiä henkilöstön edustajia koskevan OLAFin kertomuksen perusteella; vaatii tiukkoja syytteitä kaikissa tapauksissa, joissa petollinen toiminta voidaan todistaa;

               9.

               panee huolestuneena merkille, ettei ole ollut mahdollista täyttää kaikkia avoimia virkoja EPSOn järjestämien kilpailujen perusteella laadittujen varallaololuetteloiden avulla; pyytää alueiden komiteaa analysoimaan syyt pätevien ehdokkaiden puuttumiseen ja tiedottamaan tuloksista asiasta vastaavalle valiokunnalle;

               10.

               panee merkille vastuuvapaudesta 27. huhtikuuta 2006 antamansa päätöslauselman (6) 8 kohdan, joka koskee Belliard I ja II -rakennusten kunnostamista ja jossa todetaan, että vuonna 2006 kaksi ulkopuolista konsulttiyritystä antoi kumpikin myönteisen todistuksen siitä, että rakennustyö oli tehty erittelyn mukaisesti; huomauttaa, että tilintarkastustuomioistuin julkaisee pian erityiskertomuksen EU:n toimielinten yleisistä kiinteistömenoista;

               11.

               huomauttaa, että alueiden komitean ja Euroopan talous- ja sosiaalikomitean (ETSK) välisen hallinnollisen yhteistyön olisi hyödytettävä molempia ja oltava taloudellisesti edullista EU:n veronmaksajille; katsoo, että kyseisten komiteoiden välisen hallinnollisen yhteistyön mahdollisten uusien rakenteiden olisi luotava taloudellista ja organisatorista etua; vaatii, että molemmat komiteat etsivät asianmukaisen tavan jatkaa hallinnollista yhteistyötä;

               12.

               muistuttaa, että alueiden komitea ja ETSK hallinnoivat yhteisten yksiköidensä avulla tiettyjä yhteisiä toimia (kääntäminen, julkaisut, rakennukset, turvallisuus, kirjasto, hankinnat, ateriapalvelut, vahtimestarit, terveydenhuoltopalvelut, autot ja kuljettajat, tietotekniikka jne.) ja että niiden yhteistyösopimus on uusittu äskettäin kuudeksi kuukaudeksi (siten, että sopimusta voidaan jatkaa vielä kuusi kuukautta), kunnes ne päättävät, pitäisikö tällaista yhteistyötä jatkaa tulevaisuudessa;

               13.

               kehottaa alueiden komiteaa ja ETSK:ta, kun otetaan huomioon huomattavat eroavuudet yhteisten yksiköiden ja alueiden komitean kahden ulkoisen asiantuntijan kertomuksissa esitettyjen havaintojen välillä, tekemään asianmukaisiin vertailukohtiin perustuvan yhteisen analyysin yhteistyöhön liittyvistä tarkoista kustannuksista, eduista ja säästöistä — tarvittaessa tilintarkastustuomioistuimen avustuksella — ja toimittamaan kyseisen tutkimuksen tulokset asiasta vastaavalle valiokunnalle 31. lokakuuta 2007 mennessä.

      (1)  EUVL L 60, 8.3.2005.

      (2)  EUVL C 264, 31.10.2006, s. 1.

      (3)  EUVL C 263, 31.10.2006, s. 1.

      (4)  EUVL C 263, 31.10.2006, s. 10.

      (5)  EYVL L 248, 16.9.2002, s. 1, asetus sellaisena kuin se on muutettuna asetuksella (EY, Euratom) N:o 1995/2006 (EUVL L 390, 30.12.2006, s. 1).

      (6)  EUVL L 340, 6.12.2006, s. 44.


Avis juridique important

|

31999D0258

1999/258/EY: Neuvoston päätös, tehty 30 päivänä maaliskuuta 1999, pöytäkirjan tekemisestä sen jakson pidentämisestä, jonka aikana Euroopan yhteisön ja Kyproksen tasavallan välisessä rahoitusalan ja teknisen alan yhteistyötä koskevassa 4. Pöytäkirjassa olevat varat voidaan sitoa

Virallinen lehti nro L 100 , 15/04/1999 s. 0025 - 0025

NEUVOSTON PÄÄTÖS,tehty 30 päivänä maaliskuuta 1999,pöytäkirjan tekemisestä sen jakson pidentämisestä, jonka aikana Euroopan yhteisön ja Kyproksen tasavallan välisessä rahoitusalan ja teknisen alan yhteistyötä koskevassa 4. pöytäkirjassa olevat varat voidaan sitoa(1999/258/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 238 artiklan yhdessä 228 artiklan 2 kohdan toisen virkkeen ja 3 kohdan toisen alakohdan kanssa,ottaa huomioon komission ehdotuksen,ottaa huomioon Euroopan parlamentin puoltavan lausunnon(1),sekä katsoo, ettäjakso, jonka aikana Euroopan yhteisön ja Kyproksen tasavallan(2) välisessä 30 päivänä lokakuuta 1995 allekirjoitetussa rahoitusalan ja teknisen alan yhteistyötä koskevassa 4. pöytäkirjassa olevat varat on sidottava, päättyi 31 päivänä joulukuuta 1998; kyseisiä varoja ei voitu kokonaan sitoa kyseiseen määräpäivään mennessä,Euroopan yhteisön ja Kyproksen tasavallan välinen rahoitusalan ja teknisen alan yhteistyötä koskeva tarve pysyy muuttumattomana, jaolisi hyväksyttävä pöytäkirja sen jakson pidentämisestä 31 päivään joulukuuta 1999, jonka aikana 4. pöytäkirjassa olevat varat voidaan sitoa,ON PÄÄTTÄNYT SEURAAVAA:1 artiklaHyväksytään pöytäkirja sen jakson pidentämisestä, jonka aikana Euroopan yhteisön ja Kyproksen tasavallan välisessä rahoitusalan ja teknisen alan yhteistyötä koskevassa 4. pöytäkirjassa olevat varat voidaan sitoa.Pöytäkirjan teksti on tämän päätöksen liitteenä.2 artiklaNeuvoston puheenjohtaja tekee pöytäkirjan 3 artiklassa määrätyn ilmoituksen.3 artiklaTämä päätös tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä.Tehty Brysselissä 30 päivänä maaliskuuta 1999.Neuvoston puolestaK.-H. FUNKEPuheenjohtaja(1) Puoltava lausunto annettu 10 päivänä maaliskuuta 1999 (ei vielä julkaistu virallisessa lehdessä).(2) EYVL L 278, 21.11.1995, s. 23.


title: Neuvoston päätös, annettu 9 päivänä lokakuuta 2017, Euroopan elin- ja työolojen kehittämissäätiön johtokunnan varajäsenen nimittämisestä Ranskan osalta

text:
               10.10.2017

               FI

               Euroopan unionin virallinen lehti

               C 339/3

         NEUVOSTON PÄÄTÖS,
   annettu 9 päivänä lokakuuta 2017,
   Euroopan elin- ja työolojen kehittämissäätiön johtokunnan varajäsenen nimittämisestä Ranskan osalta
   (2017/C 339/04)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan elin- ja työolojen kehittämissäätiön luomisesta 26 päivänä toukokuuta 1975 annetun neuvoston asetuksen (ETY) N:o 1365/75 (1), ja erityisesti sen 6 artiklan,
   ottaa huomioon jäsenvaltioiden hallitusten sekä työntekijä- ja työnantajajärjestöjen neuvostolle esittämät ehdokasluettelot,
   sekä katsoo seuraavaa:

               (1)

               Neuvosto nimitti 28 päivänä marraskuuta 2016 tekemällään päätöksellä (2) Euroopan elin- ja työolojen kehittämissäätiön johtokunnan varsinaiset jäsenet ja varajäsenet 30 päivänä marraskuuta 2019 päättyväksi toimikaudeksi.

               (2)

               Työntekijäjärjestö EAY on esittänyt ehdokkaan avoinna olevaan paikkaan,

         ON HYVÄKSYNYT TÄMÄN PÄÄTÖKSEN:
   1 artikla
   Nimitetään seuraava henkilö Euroopan elin- ja työolojen kehittämissäätiön johtokunnan varajäseneksi Ranskan osalta:
   I   TYÖNTEKIJÄJÄRJESTÖJEN EDUSTAJAT

               Maa

               Varsinaiset jäsenet

               Varajäsenet

               Ranska

               Romain LASSERRE

         2 artikla
   Neuvosto nimittää myöhemmin varsinaiset jäsenet ja varajäsenet, joita ei ole vielä esitetty.
   3 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 9 päivänä lokakuuta 2017.

            Neuvoston puolesta

            Puheenjohtaja

         S. KIISLER

      (1)  EYVL L 139, 30.5.1975, s. 1.

      (2)  Neuvoston päätös, annettu 28 päivänä marraskuuta 2016, Euroopan elin- ja työolojen kehittämissäätiön johtokunnan varsinaisten jäsenten ja varajäsenten nimittämisestä (EUVL C 447, 1.12.2016, s. 2).


title: 2012/777/: Neuvoston päätös, annettu 10 päivänä joulukuuta 2012 , Euroopan yhteisöjen ja niiden jäsenvaltioiden sekä Armenian tasavallan kumppanuus- ja yhteistyösopimukseen liitettävän pöytäkirjan, joka koskee Euroopan unionin ja Armenian tasavallan puitesopimusta Armenian tasavallan osallistumista unionin ohjelmiin säätelevistä yleisistä periaatteista, allekirjoittamisesta Euroopan unionin puolesta

text:
               13.12.2012

               FI

               Euroopan unionin virallinen lehti

               L 340/26

         NEUVOSTON PÄÄTÖS,
   annettu 10 päivänä joulukuuta 2012,
   Euroopan yhteisöjen ja niiden jäsenvaltioiden sekä Armenian tasavallan kumppanuus- ja yhteistyösopimukseen liitettävän pöytäkirjan, joka koskee Euroopan unionin ja Armenian tasavallan puitesopimusta Armenian tasavallan osallistumista unionin ohjelmiin säätelevistä yleisistä periaatteista, allekirjoittamisesta Euroopan unionin puolesta
   (2012/777/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 114, 168, 169 ja 172 artiklan, 173 artiklan 3 kohdan sekä 188 ja 192 artiklan yhdessä sen 218 artiklan 5 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Neuvosto valtuutti komission 18 päivänä kesäkuuta 2007 neuvottelemaan Euroopan yhteisöjen ja niiden jäsenvaltioiden sekä Armenian tasavallan kumppanuus- ja yhteistyösopimukseen (1) liitettävän pöytäkirjan, joka koskee Euroopan unionin ja Armenian tasavallan puitesopimusta Armenian tasavallan osallistumista unionin ohjelmiin säätelevistä yleisistä periaatteista, jäljempänä ’pöytäkirja’.

               (2)

               Neuvottelut on saatu päätökseen.

               (3)

               Pöytäkirja olisi allekirjoitettava unionin puolesta sillä varauksella, että pöytäkirjan tekeminen saatetaan päätökseen,

         ON HYVÄKSYNYT TÄMÄN PÄÄTÖKSEN:
   1 artikla
   Annetaan valtuutus allekirjoittaa Euroopan yhteisöjen ja niiden jäsenvaltioiden sekä Armenian tasavallan kumppanuus- ja yhteistyösopimukseen liitettävä pöytäkirja, joka koskee Euroopan unionin ja Armenian tasavallan puitesopimusta Armenian tasavallan osallistumista unionin ohjelmiin säätelevistä yleisistä periaatteista unionin puolesta sillä varauksella, että pöytäkirjan tekeminen saatetaan päätökseen (2).
   2 artikla
   Neuvoston puheenjohtaja valtuutetaan nimeämään yhden tai usemman henkilön, jolla on oikeus allekirjoittaa pöytäkirja unionin puolesta.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 10 päivänä joulukuuta 2012.

            Neuvoston puolesta

            Puheenjohtaja

         C. ASHTON

      (1)  EYVL L 239, 9.9.1999, s. 3.

      (2)  Pöytäkirjan teksti julkaistaan yhdessä sen tekemistä koskevan päätöksen kanssa.


Avis juridique important

|

32003D0276

2003/276/YUTP: Neuvoston päätös 2003/274/YUTP, tehty 14 päivänä huhtikuuta 2003, yhteisen toiminnan 2002/589/YUTP täytäntöönpanosta Euroopan unionin osallistumiseksi pienaseiden ja kevyiden aseiden ampumatarvikkeiden hävittämiseen Albaniassa

Virallinen lehti nro L 099 , 17/04/2003 s. 0060 - 0061

Neuvoston päätös 2003/274/YUTP,tehty 14 päivänä huhtikuuta 2003,yhteisen toiminnan 2002/589/YUTP täytäntöönpanosta Euroopan unionin osallistumiseksi pienaseiden ja kevyiden aseiden ampumatarvikkeiden hävittämiseen AlbaniassaEUROOPAN UNIONIN NEUVOSTO, jokaottaa huomioon Euroopan unionin osallistumisesta käsiaseiden ja kevyiden aseiden epävakauttavan keskittymisen ja leviämisen torjumiseen ja yhteisen toiminnan 1999/34/YUTP kumoamisesta 12 päivänä heinäkuuta 2002 hyväksytyn yhteisen toiminnan 2002/589/YUTP(1) ja erityisesti sen 6 artiklan yhdessä Euroopan unionista tehdyn sopimuksen 23 artiklan 2 kohdan toisen luetelmakohdan kanssa,sekä katsoo seuraavaa:(1) Albaniasta 2 päivänä kesäkuuta 1997 annetussa yhteisessä kannassaan 97/357/YUTP(2) Euroopan unioni ilmaisi aikovansa auttaa Albaniaa demokratisoitumiskehityksen sekä poliittisen vakauden ja sisäisen turvallisuuden palauttamisen edistämisessä. Pienaseiden ja kevyiden aseiden sekä niiden ampumatarvikkeiden liian suuri ja hallitsematon keskittyminen ja leviäminen on uhkana rauhalle ja turvallisuudelle ja heikentää kestävän kehityksen näkymiä; tilanne on erityisen vakava Albaniassa.(2) Euroopan unioni aikoo yhteisen toiminnan 2002/589/YUTP 1 artiklassa asetettuihin tavoitteisiin pyrkiessään toimia toimivaltaisilla kansainvälisillä foorumeilla ja asianmukaisissa alueellisissa yhteyksissä antamalla apua kansainvälisten järjestöjen, ohjelmien ja toimijoiden kautta sekä alueellisin järjestelyin.(3) Albanian puolustusministeriö on todennut, että on olemassa suuri määrä pienaseiden ja kevyiden aseiden ampumatarvikkeita, jotka ovat joko puolustustarpeiden ylijäämää tai otettu haltuun kansalta. Suuri osa näistä ampumatarvikkeista on pakattu väärin ja varastoitu siihen soveltumattomiin paikkoihin ja sopimattomissa oloissa.(4) Naton materiaalihuoltolaitos, jäljempänä "NAMSA", hallinnoi rauhankumppanuuden rahaston ehtoja noudattaen hanketta, jonka tarkoituksena on pienaseiden ja kevyiden aseiden ampumatarvikkeiden ylijäämän, yhteensä 11665 tonnia, kerääminen yhteen ja poistaminen käytöstä. Hanke kestää neljä vuotta.(5) Komissio on hyväksynyt sen, että tämän päätöksen täytäntöönpano annetaan sen tehtäväksi.(6) Euroopan unioni aikoo sen vuoksi antaa taloudellista apua NAMSAn hankkeelle yhteisen toiminnan 2002/589/YUTP II osaston mukaisesti,(7) Komissio huolehtii siitä, että Euroopan unionin osallistuminen hankkeeseen näkyy asianmukaisella tavalla, myös NAMSAn toteuttamin aiheellisin toimenpitein,ON PÄÄTTÄNYT SEURAAVAA:1 artikla1. Euroopan unioni osallistuu pienaseiden ja kevyiden aseiden ampumatarvikkeiden ylijäämän hävittämiseen Albaniassa.2. Euroopan unioni antaa tähän tarkoitukseen NAMSAlle rahoitustukea hankkeeseen, jonka tarkoituksena on pienaseiden ja kevyiden aseiden ampumatarvikkeiden ylijäämän kerääminen yhteen ja poistaminen käytöstä.3. Tämän päätöksen täytäntöönpano annetaan komission tehtäväksi. Tätä varten komissio tekee NAMSAn kanssa rahoitussopimuksen tukena annettavan Euroopan unionin rahoitusosuuden käytön ehdoista. Tuella katetaan muun muassa 12 kuukauden ajalta palkat, matkakulut sekä pienaseiden ja kevyiden aseiden ampumatarvikkeiden ylijäämän hävittämisessä Albaniassa tarvittavat tarvikkeet ja laitteet. Rahoitussopimuksessa määrätään, että NAMSAn on huolehdittava Euroopan unionin osuuden näkyvyydestä tarkoituksenmukaisella tavalla osuuden suuruuden mukaisesti.2 artikla1. Rahoitusohje 1 artiklassa mainittuja tarkoituksia varten on 820000 euroa.2. Edellä 1 kohdassa mainitulla määrällä rahoitettavia menoja hallinnoidaan Euroopan unionin yleiseen talousarvioon sovellettavien yhteisön menettelyjen ja sääntöjen mukaisesti.3 artiklaKomissio toimittaa asianomaisille neuvoston elimille säännöllisesti kertomukset tämän päätöksen täytäntöönpanosta yhteisen toiminnan 2002/589/YUTP 9 artiklan 1 kohdan mukaisesti. Tiedot perustuvat erityisesti niihin säännöllisiin raportteihin, jotka NAMSA toimittaa komission kanssa tekemänsä sopimuksen puitteissa 1 artiklan mukaisesti.4 artikla1. Tämä päätös tulee voimaan päivänä, jona se tehdään. Sen voimassaolo päättyy 12 kuukauden kuluttua komission ja NAMSAn välisen rahoitussopimuksen tekemisestä.2. Tätä päätöstä tarkastellaan uudelleen kymmenen kuukauden kuluttua sen tekemispäivästä.5 artiklaTämä päätös julkaistaan Euroopan unionin virallisessa lehdessä.Tehty Luxemburgissa 14 päivänä huhtikuuta 2003.Neuvoston puolestaPuheenjohtajaA. Giannitsis(1) EYVL L 191, 19.7.2002, s. 1.(2) EYVL L 153, 11.6.1997, s. 4.


title: 2009/227/EY: Euroopan parlamentin päätös 22. huhtikuuta 2008 vastuuvapauden myöntämisestä Euroopan verkko- ja tietoturvaviraston talousarvion toteuttamisesta varainhoitovuonna 2006

text:
               31.3.2009

               FI

               Euroopan unionin virallinen lehti

               L 88/217

         EUROOPAN PARLAMENTIN PÄÄTÖS
   22. huhtikuuta 2008
   vastuuvapauden myöntämisestä Euroopan verkko- ja tietoturvaviraston talousarvion toteuttamisesta varainhoitovuonna 2006
   (2009/227/EY)
   EUROOPAN PARLAMENTTI, joka
   ottaa huomioon Euroopan verkko- ja tietoturvaviraston lopullisen tilinpäätöksen varainhoitovuodelta 2006 (1),
   ottaa huomioon tilintarkastustuomioistuimen kertomuksen Euroopan verkko- ja tietoturvaviraston tilinpäätöksestä varainhoitovuodelta 2006 sekä viraston vastaukset (2),
   ottaa huomioon neuvoston 12. helmikuuta 2008 antaman suosituksen (5843/2008 — C6–0084/2008),
   ottaa huomioon EY:n perustamissopimuksen ja erityisesti sen 276 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,
   ottaa huomioon Euroopan verkko- ja tietoturvaviraston perustamisesta 10. maaliskuuta 2004 annetun Euroopan parlamentin ja neuvoston asetuksen (EY) N:o 460/2004 (4) ja erityisesti sen 17 artiklan,
   ottaa huomioon neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,
   ottaa huomioon työjärjestyksen 71 artiklan ja liitteen V,
   ottaa huomioon talousarvion valvontavaliokunnan mietinnön (A6–0119/2008),

               1.

               myöntää Euroopan verkko- ja tietoturvaviraston pääjohtajalle vastuuvapauden viraston talousarvion toteuttamisesta varainhoitovuonna 2006;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan verkko- ja tietoturvaviraston pääjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Hans-Gert PÖTTERING

            Pääsihteeri

         Harald RØMER

      (1)  EUVL C 261, 31.10.2007, s. 23.

      (2)  EUVL C 309, 19.12.2007, s. 1.

      (3)  EYVL L 248, 16.9.2002, s. 1.

      (4)  EUVL L 77, 13.3.2004, s. 1.

      (5)  EYVL L 357, 31.12.2002, s. 72.
    ---documentbreak---

               31.3.2009

               FI

               Euroopan unionin virallinen lehti

               L 88/218

         EUROOPAN PARLAMENTIN PÄÄTÖSLAUSELMA
   22. huhtikuuta 2008
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan verkko- ja tietoturvaviraston talousarvion toteuttamisesta varainhoitovuonna 2006
   EUROOPAN PARLAMENTTI, joka
   ottaa huomioon Euroopan verkko- ja tietoturvaviraston lopullisen tilinpäätöksen varainhoitovuodelta 2006 (1),
   ottaa huomioon tilintarkastustuomioistuimen kertomuksen Euroopan verkko- ja tietoturvaviraston tilinpäätöksestä varainhoitovuodelta 2006 sekä viraston vastaukset (2),
   ottaa huomioon neuvoston 12. helmikuuta 2008 antaman suosituksen (5843/2008 — C6–0084/2008),
   ottaa huomioon EY:n perustamissopimuksen ja erityisesti sen 276 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,
   ottaa huomioon Euroopan verkko- ja tietoturvaviraston perustamisesta 10. maaliskuuta 2004 annetun Euroopan parlamentin ja neuvoston asetuksen (EY) N:o 460/2004 (4) ja erityisesti sen 17 artiklan,
   ottaa huomioon neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,
   ottaa huomioon työjärjestyksen 71 artiklan ja liitteen V,
   ottaa huomioon talousarvion valvontavaliokunnan mietinnön (A6–0119/2008),

               A.

               ottaa huomioon, että tilintarkastustuomioistuin on saanut riittävän varmuuden siitä, että varainhoitovuoden 2006 tilit ovat luotettavat ja tilien perustana olevat toimet ovat lailliset ja asianmukaiset,

               B.

               ottaa huomioon, että parlamentti myönsi 24. huhtikuuta 2007 Euroopan verkko- ja tietoturvaviraston pääjohtajalle vastuuvapauden viraston talousarvion toteuttamisesta varainhoitovuonna 2005 (6) ja päätökseen liitetyssä päätöslauselmassa se muun muassa

                           —

                           pani merkille, että varainhoitovuoden 2005 talousarvion toteuttamiselle oli ominaista määrärahojen alhainen sitomisaste (70 prosenttia) ja että merkittävä osa varoista siirrettiin seuraavaan varainhoitovuoteen (keskimäärin yli 40 prosenttia ja toimintamenojen osalta lähes 80 prosenttia), ja totesi, että tähän ovat osittain syynä viraston käynnistysvaiheeseen liittyneet ongelmat sekä se, että virasto alkoi saavuttaa toimintakykyä vasta vuoden 2005 toisella puoliskolla,

                           —

                           pani merkille, että virasto ei ollut alkanut soveltaa toimintojohtamista, vaikka siitä on säädetty viraston varainhoitoasetuksessa ja vaikka sitä sovelletaan yleisen talousarvion osalta tulosseurannan parantamiseksi,

   Yleiset huomautukset, jotka koskevat EU:n virastoihin liittyviä yleisluonteisia kysymyksiä ja ovat näin merkityksellisiä myös kunkin viraston vastuuvapausmenettelyn kannalta

               1.

               toteaa, että tilintarkastustuomioistuimen tarkastamien 24 viraston ja muun hajautetun erillisviraston talousarvioiden kokonaismäärä vuonna 2006 oli 1 080,5 miljoonaa euroa (suurin oli Euroopan jälleenrakennusviraston talousarvio, 271 miljoonaa euroa, ja pienin Euroopan poliisiakatemian (CEPOL) talousarvio, viisi miljoonaa euroa);

               2.

               huomauttaa, että tilintarkastuksen ja nyt vastuuvapausmenettelyn kohteena olevien EU:n virastojen joukkoon kuuluu perinteisten sääntelyvirastojen lisäksi myös toimeenpanovirastoja, jotka on perustettu toteuttamaan tiettyjä ohjelmia, ja että menettely ulotetaan lähitulevaisuudessa koskemaan myös julkisen ja yksityisen sektorin kumppanuutena perustettuja yhteisyrityksiä (yhteiset teknologia-aloitteet);

               3.

               panee parlamentin osalta merkille, että vastuuvapausmenettelyn piiriin kuuluvien virastojen lukumäärä on kehittynyt seuraavasti: varainhoitovuonna 2000: 8; 2001: 10; 2002: 11; 2003: 14; 2004: 14; 2005: 16; 2006: 20 sääntelyvirastoa ja 2 toimeenpanovirastoa (joihin ei ole laskettu mukaan kahta virastoa, joiden tilit Euroopan tilintarkastustuomioistuin tarkastaa mutta jotka kuuluvat sisäisen vastuuvapausmenettelyn piiriin);

               4.

               toteaa näin ollen, että tarkastus- ja vastuuvapausmenettelystä on tullut raskas ja kohtuuton suhteessa virastojen ja hajautettujen erillisvirastojen talousarvioiden suhteelliseen osuuteen; kehottaa asiasta vastaavaa valiokuntaa tarkastelemaan vastuuvapausmenettelyä laajasti uudelleen virastojen ja hajautettujen erillisvirastojen suhteen yksinkertaisemman ja rationaalisemman lähestymistavan laatimiseksi ottaen huomioon, että virastojen määrä kasvaa jatkuvasti ja että niistä jokainen tarvitsee tulevina vuosina erillisen vastuuvapautta koskevan mietinnön;

         Periaatteelliset huomautukset

               5.

               vaatii komissiota esittämään ennen uuden viraston perustamista tai olemassa olevan viraston uudistamista selkeät selvitykset seuraavista tekijöistä: viraston tyyppi, viraston tavoitteet, sisäinen hallintorakenne, tuotteet, palvelut, keskeiset menettelyt, kohderyhmä, viraston asiakkaat ja sidosryhmät, muodolliset suhteet ulkopuolisiin toimijoihin, talousarviovastuu, varainhoidon suunnittelu sekä henkilöstö ja henkilöstöpolitiikka;

               6.

               esittää, että kunkin viraston on noudatettava vuosittaista tulossopimusta, jonka asianomainen virasto ja asiasta vastaava pääosasto ovat laatineet ja jonka olisi sisällettävä tulevan vuoden päätavoitteet, rahoituskehys sekä selkeät indikaattorit tuloksen mittaamiseksi;

               7.

               vaatii, että tilintarkastustuomioistuin tai muu riippumaton tilintarkastaja tarkastaa virastojen toiminnan säännöllisesti (ja tapauskohtaisesti); katsoo, että tarkastusta ei pitäisi rajoittaa varainhoidon perinteisiin osatekijöihin ja julkisten varojen asianmukaiseen käyttöön vaan tarkastuksen olisi katettava myös hallinnon vaikuttavuus ja tehokkuus ja siinä olisi esitettävä arvostelu kunkin viraston varainhoidosta;

               8.

               katsoo, että tekniset vähennykset olisi tehtävä avoimina olevien virkojen perusteella, jos virasto yliarvioi jatkuvasti omat budjettitarpeensa; katsoo tämän johtavan pitkällä aikavälillä siihen, että virastoilla on vähemmän käyttötarkoitukseensa sidottuja tuloja, mikä samalla merkitsee hallintokustannusten vähenemistä;

               9.

               pitää vakavana ongelmana, että useita virastoja arvostellaan muun muassa julkisia hankintoja koskevien sääntöjen, varainhoitoasetuksen ja henkilöstösääntöjen noudattamatta jättämisestä; katsoo tämän johtuvan lähinnä siitä, että useimmat säännökset ja varainhoitoasetus on räätälöity isommille toimielimille ja että useimmilla pienillä virastoilla ei ole tarvittavia vähimmäisresursseja näiden sääntelyvaatimusten toteuttamista varten; pyytää sen vuoksi komissiota pyrkimään nopeaan ratkaisuun, jolla tehokkuutta parannetaan ryhmittämällä yhteen eri virastojen hallinnolliset toiminnot tällaisten vähimmäisresurssien saavuttamiseksi (virastojen toimintaa sääntelevät perusasetukset ja niiden talousarvion riippumattomuus huomioon ottaen), tai laatimaan kiireellisesti virastoja koskevat erityiset säännöt (erityisesti täytäntöönpanosäännöt), joiden avulla ne voivat noudattaa vaatimuksia täysimääräisesti;

               10.

               vaatii, että laatiessaan alustavaa talousarvioesitystä komissio ottaa huomioon kunkin viraston tulokset talousarvion toteuttamisessa aikaisempina vuosina, erityisesti vuonna n-1, ja tarkistaa asianomaisen viraston pyytämiä määrärahoja sen mukaisesti; pyytää asiasta vastaavaa valiokuntaansa kunnioittamaan mainittua tarkistamista, ja jos komissio ei tarkista määrärahoja, tarkistamaan itse kyseisiä määrärahoja siten, että ne ovat sellaisella todenmukaisella tasolla, joka vastaa asianomaisen viraston hyödyntämiskykyä ja täytäntöönpanovalmiuksia;

               11.

               muistuttaa kehottaneensa varainhoitovuotta 2005 koskeneen vastuuvapauspäätöksensä yhteydessä komissiota esittämään viiden vuoden välein selvityksen kunkin toiminnassa olevan erillisviraston tuottamasta lisäarvosta; kehottaa kaikkia asianomaisia toimielimiä toteuttamaan tarvittavat toimet, jos jonkin erillisviraston ei todeta tuottavan lisäarvoa, ja muuttamaan kyseisen erillisviraston tehtävää tai lakkauttamaan viraston; panee merkille, että vuonna 2007 komissio ei toteuttanut yhtäkään arviointia; kehottaa, komissiota esittämään vähintään viisi tällaista arviointia ennen varainhoitovuotta 2007 koskevan vastuuvapauden myöntämistä alkaen vanhimmista virastoista;

               12.

               katsoo, että tilintarkastustuomioistuimen suositukset olisi pantava täytäntöön viipymättä ja että virastoille olisi maksettava tukia suhteessa niiden todellisiin käteisvarojen tarpeisiin; katsoo lisäksi, että yleiseen varainhoitoasetukseen tehtävät muutokset olisi sisällytettävä virastoja koskevaan varainhoidon puiteasetukseen ja kunkin viraston erityiseen varainhoitoasetukseen;

         Raportointitietojen esittäminen

               13.

               toteaa, että virastojen kesken ei ole olemassa vakiolähestymistapaa siihen, kuinka virastot esittelevät toimintansa kyseisen varainhoitovuoden ajalta sekä tilinsä ja kertomukset talousarvio- ja varainhallinnosta, eikä siihen, olisiko viraston johtajan laadittava tarkastuslausuma; panee merkille, että kaikki virastot eivät ole erottaneet selvästi toisistaan a) viraston työn esittelyä kansalaisille ja b) teknistä raportointia talousarvio- ja varainhallinnosta;

               14.

               toteaa, että vaikka komission ohjeissa toimintakertomusten laatimisesta ei nimenomaisesti vaadita virastoja laatimaan tarkastuslausumaa, monet johtajat ovat kuitenkin tehneet niin vuoden 2006 osalta, ja yhdessä tapauksessa lausuma sisältää tärkeän varauman;

               15.

               palauttaa mieliin 12. huhtikuuta 2005 antamansa päätöslauselman (7), jossa se pyysi virastojen johtajia liittämään vastedes vuotuiseen toimintakertomukseensa, joka esitetään yhdessä taloutta ja hallintoa koskevien tietojen kanssa, lausuman toimien laillisuudesta ja asianmukaisuudesta, joka on samanlainen kuin komission pääjohtajien allekirjoittamat lausumat;

               16.

               kehottaa komissiota muuttamaan ohjeitaan virastoille vastaavasti;

               17.

               esittää lisäksi, että komissio tekisi yhteistyötä virastojen kanssa ja pyrkisi laatimaan yhtenäisen, kaikkiin virastoihin ja hajautettuihin erillisvirastoihin sovellettavan mallin, jossa erotetaan selvästi toisistaan

                           —

                           suurelle yleisölle tarkoitettu vuosikertomus elimen toimista, työstä ja saavutuksista,

                           —

                           tilinpäätös ja selvitys talousarvion toteuttamisesta,

                           —

                           komission pääjohtajien toimintakertomusten kaltainen toimintakertomus,

                           —

                           viraston johtajan allekirjoittama tarkastuslausuma sekä mahdolliset varaumat tai huomiot, joihin johtaja pitää tarpeellisena kiinnittää vastuuvapauden myöntävän viranomaisen huomiota;

         Tilintarkastustuomioistuimen yleiset havainnot

               18.

               panee merkille tilintarkastustuomioistuimen havainnon (vuosikertomuksen 10.29 kohta (8)), että komission yhteisön talousarviosta suorittamien avustusten kohdentaminen ei pohjaudu riittävän perusteltuihin arvioihin virastojen käteisvarojen tarpeesta ja että tämän vuoksi, ja seuraavaan varainhoitovuoteen siirrettyjen määrärahojen määrästä johtuen, virastoilla on hallussaan huomattavan paljon käteisvaroja; panee merkille myös tilintarkastustuomioistuimen suosituksen, että virastoille olisi suoritettava avustuksia suhteessa niiden todellisiin käteisvarojen tarpeisiin;

               19.

               panee merkille, että neljätoista virastoa ei ollut vielä vuoden 2006 loppuun mennessä ottanut käyttöön ABAC-kirjanpitojärjestelmää (vuosikertomuksen 10.31 kohdan alaviite);

               20.

               panee merkille tilintarkastustuomioistuimen huomautuksen (vuosikertomuksen 1.25 kohta), jonka mukaan jotkin virastot kirjaavat käyttämättä jääneisiin lomapäiviin liittyvän menojäämän; toteaa, että tilintarkastustuomioistuin on hyväksynyt varauksin tarkastuslausuman kolmen viraston osalta (Euroopan ammatillisen koulutuksen kehittämiskeskus (Cedefop), Euroopan poliisiakatemia (CEPOL) ja Euroopan rautatievirasto) varainhoitovuoden 2006 osalta (vuonna 2005: Cedefop, Euroopan elintarviketurvallisuusviranomainen, Euroopan jälleenrakennusvirasto);

         Sisäinen tarkastus

               21.

               palauttaa mieliin, että varainhoitoasetuksen 185 artiklan 3 kohdan mukaan komission sisäinen tarkastaja on myös yhteisön talousarviosta avustusta saavien sääntelyvirastojen sisäinen tarkastaja; huomauttaa, että sisäinen tarkastaja antaa kertomukset kunkin viraston johtokunnalle ja johtajalle;

               22.

               kiinnittää huomiota sisäisen tarkastuksen vuosikertomukseen vuodelta 2006 sisältyvään varaumaan, joka kuuluu seuraavasti:
               ”Komission sisäinen tarkastaja ei henkilöstöresurssien puutteen takia pysty täyttämään asianmukaisesti varainhoitoasetuksen 185 artiklassa säädettyä velvollisuuttaan yhteisön elinten sisäisenä tarkastajana.”;

               23.

               panee kuitenkin merkille sisäisen tarkastajan vuoden 2006 toimintakertomukseen sisältyvän huomautuksen, jonka mukaan vuodesta 2007 lähtien komission sisäisen tarkastuksen osastolle myönnettyjen lisähenkilöstöresurssien myötä kaikissa toiminnassa olevissa sääntelyvirastoissa tehdään sisäinen tarkastus vuosittain;

               24.

               panee merkille, että niiden sääntely- ja toimeenpanovirastojen ja yhteisyritysten lukumäärä, jotka sisäisen tarkastuksen on tarkastettava varainhoitoasetuksen 185 artiklan mukaisesti, kasvaa jatkuvasti; kehottaa komissiota tiedottamaan parlamentin asiasta vastaavalle valiokunnalle, onko sisäisellä tarkastuksella käytettävissään riittävästi henkilöstöresursseja suorittamaan vuotuisen tarkastuksen kaikissa näissä elimissä tulevina vuosina;

               25.

               huomauttaa, että asetuksen (EY, Euratom) N:o 2343/2002 72 artiklan 5 kohdan mukaisesti kunkin viraston on toimitettava vuosittain vastuuvapauden myöntävälle viranomaiselle ja komissiolle johtajan laatima kertomus, jossa on yhteenveto sisäisen tarkastajan tekemien tarkastusten määrästä ja tyypistä, annetuista suosituksista ja näiden suositusten johdosta toteutetuista jatkotoimista; pyytää virastoja ilmoittamaan, onko näin toimittu, ja jos on, niin millä tavoin asia on hoidettu;

               26.

               panee merkille, mitä tulee etenkin pienten virastojen valmiuteen toteuttaa sisäisiä tarkastuksia, sisäisen tarkastajan Euroopan parlamentin asiasta vastaavalle valiokunnalle 14. syyskuuta 2006 tekemän ehdotuksen, jonka mukaan olisi sallittava, että pienet virastot toteuttavat sisäisen tarkastuksen ostopalveluna yksityiseltä sektorilta;

         Virastojen arviointi

               27.

               palauttaa mieliin parlamentin, neuvoston ja komission yhteisen lausuman (9), josta sovittiin neuvottelumenettelyssä ennen 13. heinäkuuta 2007 pidettyä ECOFIN-neuvoston kokousta ja jossa pyydettiin toimittamaan i) luettelo virastoista, joiden tilit komissio aikoo tarkastaa ja ii) luettelo virastoista, joiden tilit on jo tarkastettu, sekä yhteenveto tärkeimmistä havainnoista;

      Kurinpitomenettelyt

               28.

               toteaa, että kokonsa vuoksi yksittäisille virastoille on vaikeaa perustaa tilapäisiä kurinpitolautakuntia, jotka koostuvat sopivaa uravaihetta edustavista henkilöstön jäsenistä, ja että komission tutkinta- ja kurinpitoelimellä (IDOC) ei ole toimivaltaa virastojen suhteen; kehottaa virastoja harkitsemaan virastojen välisen kurinpitolautakunnan perustamista;

         Luonnos toimielinten väliseksi sopimukseksi

               29.

               palauttaa mieliin komission esittämän luonnoksen toimielinten väliseksi sopimukseksi Euroopan unionin sääntelyvirastojen toimintakehyksestä (KOM(2005) 59), jonka tarkoituksena oli vahvistaa Euroopan unionin sääntelyvirastojen perustamista, rakennetta, toimintaa, arviointia ja valvontaa koskeva horisontaalinen kehys; pitää luonnosta asianmukaisena aloitteena pyrittäessä järkeistämään virastojen perustamista ja toimintaa; panee merkille komission hallintosaavutuksista vuonna 2006 laaditussa yhteenvedossa esitetyn toteamuksen (KOM(2007) 274, 3.1 luku), että vaikka neuvottelut keskeytyivät ehdotuksen julkaisemisen jälkeen, vuoden 2006 lopulla asiasta käynnistettiin uudelleen keskustelu neuvostossa; pitää valitettavana, että hyväksymisen suhteen ei ole pystytty edistymään enempää;

               30.

               panee tästä syystä tyytyväisenä merkille komission lupauksen, että se esittää tiedonannon sääntelyvirastojen tulevaisuudesta vuoden 2008 aikana;

         Omarahoitteiset virastot

               31.

               palauttaa mieliin, että kahdessa omarahoitteisessa virastossa hallintoneuvosto myöntää vastuuvapauden viraston johtajalle; panee merkille kummankin viraston merkittävät yhteenlasketut ylijäämät, jotka ovat kertyneet maksuista saatavista tuloista ja siirtyneet edellisiltä vuosilta:

                           —

                           sisämarkkinoilla toimivan yhdenmukaistamisviraston käteisvarat ja muut rahavarat: 281 miljoonaa euroa (10),

                           —

                           yhteisön kasvilajikeviraston käteisvarat ja muut rahavarat: 18 miljoonaa euroa (11);

         Erityiset huomautukset

               32.

               panee merkille tilintarkastustuomioistuimen vuoden 2006 kertomuksessaan esittämän huomautuksen, jonka mukaan viraston varainhoitovuoden 2006 talousarviototeutumasta kävi ilmi, että maksusitoumusmäärärahojen käyttöaste oli 90 prosenttia ja maksumäärärahojen käyttöaste 76 prosenttia ja että toimet keskittyivät vuoden viimeiselle neljännekselle; panee lisäksi merkille, että talousarvion laatimismenettelyjen puutteista johtuen siirtoja tehtiin suuri määrä, minkä johdosta erittelyä koskevaa talousarvioperiaatetta ei noudatettu tarkasti;

               33.

               ilmaisee huolensa tilintarkastustuomioistuimen havainnosta, että viraston käyttämä liikekirjanpito-ohjelmisto mahdollistaa kirjausten muuttamisen siten, että se ei näy kirjausketjussa, ja että virastolla ei ole käytössä laskujen kirjausjärjestelmää, jonka avulla varmistettaisiin tilinpäätöstietojen oikeellisuus;

               34.

               kiinnittää huomiota myös tilintarkastustuomioistuimen havaintoihin, joiden mukaan

                           —

                           virasto ei ole vielä dokumentoinut kaikkia varainhoitoasetuksen mukaisia sisäisen valvonnan menettelyjä, joiden tarkoituksena on varmistaa avoimuus ja moitteeton varainhoito,

                           —

                           johtokunta ei ole virallisesti hyväksynyt sisäisen valvonnan standardeja ja ammattietiikkaa koskevaa säännöstöä,

                           —

                           virasto ei ole laatinut kirjallisia tositteiden arkistointiohjeita,

                           —

                           taloudellisten väärinkäytösten tutkintaelintä ei myöskään ole perustettu;

               35.

               panee merkille viraston vastauksen, että ensimmäisenä kokonaisena toimintavuotenaan 2006 virasto on lisännyt toimintaansa toisella vuosipuoliskolla, minkä seurauksena sillä on ollut monia tapahtumia viimeisellä vuosineljänneksellä; panee lisäksi merkille, että talousarviotoimihenkilön toimi oli vuonna 2006 täyttämättä yli viisi kuukautta, mikä vaikutti viraston kykyyn suunnitella ja minimoida vuoden siirrot parhaalla mahdollisella tavalla;

               36.

               toteaa viraston tuloslaskelman perusteella, että sen toiminnan tuotot olivat vuonna 2006 yhteensä 5,48 miljoonaa euroa ja menot yhteensä 5,95 miljoonaa euroa, joten kyseisen vuoden taloudellinen tulos oli 460 000 euroa alijäämäinen;

               37.

               panee merkille, että talousarvion toteutumalaskelmaan sisältyy 1,1 miljoonaa euroa ennakkorahoitusta, joka on vielä avoinna ja joka viraston on palautettava komissiolle vuonna 2007;

               38.

               huomauttaa, että asetuksen (EY, Euratom) N:o 2343/2002 40 artiklan mukaisesti antama vuotuinen toimintakertomus sisältää tulojen ja menojen hyväksyjän tarkastuslausuman varaumineen;

               39.

               on tietoinen ulkopuolisten arvioijien komission toimeksiannosta vuonna 2007 toteuttamasta viraston arvioinnista, jossa todettiin, että

                           —

                           viraston saavutukset eivät riittäneet tuomaan alun perin toivottua lisäarvoa ja vaikutusta,

                           —

                           hallintoneuvoston koko ja sen laaja valta virastoon tekevät hallinnosta vaikeaa,

                           —

                           operatiivisen henkilöstön määrä oli pienempi kuin vähimmäisresurssit, joita tehokkuus edellyttäisi;

               40.

               panee merkille ja hylkää komission ehdotuksen (KOM(2007) 699) siirtää viraston tehtävät uudelle Euroopan telemarkkinaviranomaiselle, jonka tehtäviin kuuluisi vuodesta 2010 alkaen

                           —

                           varmistaa, että 27 kansallista sääntelyviranomaista muodostaa tehokkaan tiimin, joka toimii yhteisten periaatteiden mukaisesti,

                           —

                           antaa lausuntoja ja avustaa komission telealaa koskevien sisämarkkinatoimenpiteiden valmistelussa,

                           —

                           käsitellä verkko- ja tietoturvaa koskevia kysymyksiä.

      (1)  EUVL C 261, 31.10.2007, s. 23.

      (2)  EUVL C 309, 19.12.2007, s. 1.

      (3)  EYVL L 248, 16.9.2002, s. 1.

      (4)  EUVL L 77, 13.3.2004, s. 1.

      (5)  EYVL L 357, 31.12.2002, s. 72.

      (6)  EUVL L 187, 15.7.2008, s. 176.

      (7)  Kaikki virastoja koskevat päätöslauselmat julkaistiin virallisessa lehdessä EUVL L 196, 27.7.2005.

      (8)  EUVL C 273, 15.11.2007, s. 1.

      (9)  Neuvoston asiakirja DS 605/1/07 Rev1.

      (10)  Kertomus sisämarkkinoilla toimivan yhdenmukaistamisviraston tilinpäätöksestä varainhoitovuodelta 2006 ja viraston vastaukset (EUVL C 309, 19.12.2007, s. 141).

      (11)  Kertomus yhteisön kasvilajikeviraston tilinpäätöksestä varainhoitovuodelta 2006 sekä viraston vastaukset (EUVL C 309, 19.12.2007, s. 135).


title: 2004/719/EY: Euroopan parlamentin päätös, tehty 21 päivänä huhtikuuta 2004, vastuuvapaudesta Euroopan unionin yleisen talousarvion toteuttamisesta varainhoitovuonna 2002 (komissio)

text:
               4.11.2004

               FI

               Euroopan unionin virallinen lehti

               L 330/78

      EUROOPAN PARLAMENTIN PÄÄTÖS,

   tehty 21 päivänä huhtikuuta 2004,
   vastuuvapaudesta Euroopan unionin yleisen talousarvion toteuttamisesta varainhoitovuonna 2002 (komissio)
   (2004/719/EY)
   EUROOPAN PARLAMENTTI, joka
   ottaa huomioon Euroopan yhteisöjen lopullisen tilinpäätöksen varainhoitovuodelta 2002 — Nide I — Konsolidoitu selvitys talousarvion toteuttamisesta ja konsolidoitu tilinpäätös (SEC(2003) 1104 — C5-0564/2003, SEC(2003) 1105 — C5-0565/2003) (1),
   ottaa huomioon tilintarkastustuomioistuimen vuosikertomuksen varainhoitovuodelta 2002 ja siihen liitetyt tarkastettujen toimielinten vastaukset (C5-0583/2003) (2) sekä tilintarkastustuomioistuimen erityiskertomukset,
   ottaa huomioon tarkastuslausuman tilien luotettavuudesta ja tilien perustana olevien toimien laillisuudesta ja asianmukaisuudesta, jonka tilintarkastustuomioistuin on antanut EY:n perustamissopimuksen 248 artiklan mukaisesti (C5-0583/2003) (3),
   ottaa huomioon neuvoston 9. maaliskuuta 2004 antaman suosituksen (C5-0145/2004),
   ottaa huomioon EY:n perustamissopimuksen 274, 275 ja 276 artiklan sekä Euratomin perustamissopimuksen 179 a ja 180 b artiklan,
   ottaa huomioon Euroopan yhteisön perustamissopimukseen liitetyn, EHTY:n perustamissopimuksen voimassaolon päättymisen taloudellisista seurauksista ja hiili- ja terästutkimusrahastosta tehdyn pöytäkirjan täytäntöönpanon edellyttämistä säännöksistä 1. helmikuuta 2003 tehdyn neuvoston päätöksen 2003/76/EY (4) 3 artiklan,
   ottaa huomioon EHTY:n perustamissopimuksen voimassaolon päättymisen taloudellisista seurauksista ja hiili- ja terästutkimusrahastosta 27. helmikuuta 2002 tehdyn neuvostossa kokoontuneiden jäsenvaltioiden hallitusten edustajien päätöksen 2002/234/EHTY (5) liitteessä I olevan 3 kohdan,
   ottaa huomioon 21. joulukuuta 1977 annetun varainhoitoasetuksen ja erityisesti sen 89 artiklan sekä 25. kesäkuuta 2002 (6) annetun varainhoitoasetuksen ja erityisesti sen 145—147 artiklan,
   ottaa huomioon työjärjestyksen 93 artiklan ja liitteen V,
   ottaa huomioon talousarvion valvontavaliokunnan mietinnön sekä muiden asianomaisten valiokuntien lausunnot (A5-0200/2004),

               A.

               ottaa huomioon, että EY:n perustamissopimuksen 274 artiklan mukaan komissio toteuttaa talousarviota omalla vastuullaan ja moitteettoman varainhoidon periaatteiden mukaisesti,

               1.

               myöntää komissiolle vastuuvapauden Euroopan unionin yleisen talousarvion toteuttamisesta varainhoitovuonna 2002;

               2.

               sisällyttää huomautuksensa oheiseen päätöslauselmaan;

               3.

               kehottaa puhemiestä välittämään tämän päätöksen ja siihen liittyvät huomautukset sisältävän päätöslauselman neuvostolle, komissiolle, yhteisöjen tuomioistuimelle, tilintarkastustuomioistuimelle ja Euroopan investointipankille sekä julkaisemaan ne Euroopan unionin virallisessa lehdessä (L-sarja).

            Pääsihteeri

         Julian PRIESTLEY

            Puhemies

         Pat COX

      (1)  EUVL C 316, 29.12.2003, s. 1.

      (2)  EUVL C 286, 28.11.2003, s. 1.

      (3)  EUVL C 286, 28.11.2003, s. 12.

      (4)  EUVL L 29, 5.2.2003, s. 22.

      (5)  EYVL L 79, 22.3.2002, s. 42.

      (6)  EYVL L 248, 16.9.2002, s. 1.